Linna terviserajad ootavad teisipäeviti orienteeruma - Kõik\nAprillist ootavad linna terviserajad teisipäeviti orienteeruma ja kolmapäeviti jooksma, Pirital aga saavad spordihuvilised juba praegu harjutada liuvälja alt välja sulanud tenniseväljakutel.\nLinna terviserajad ootavad teisipäeviti orienteeruma\n"Kui ilm lubab, saab meie kahel kõva kattega tenniseväljakul juba trenni teha," ütles Pirita spordikeskuse direktor Aavo Aunroos. "Alustame oma esimest täispikka suvehooaega. Mullu juulis valminud tenniseväljakud leidsid juba suve lõpus kindlad harrastajad. Rahvusvahelise tasemega väljakul on ka harjutussein, kus treenida."\nTenniseväljakud asuvad Pirita uue tervisesepordi maja kõrval aadressil Rummu tee 3, kus on ka väljakute kassa, riietus- ja pesemisruumid ning reketite ja pallide laenutus. Kepikõndijaid, jalutajaid ja jooksjaid ootavad Pirital valgustatud terviserajad velodroomi ja Lükati silla vahelisel alal ning Kloostrimetsas. Tasuta terviserajad on linlaste tarvis ka Järvel, Nõmmel ja Harku metsas.\nLiigu kõikjal üle linna!\n"Väga populaarseks on tervisesportlaste seas saanud ka Lillepi park, kus asfaltringil treenimise tarvis saab meilt ka rullsuuski ja –uiske laenutada," lausus Aunroos. "Pirita velodroomi kunstmurukattega staadionil aga saab juba jalgpalli mängida. Peagi lüüakse velodroomi lähedal Rummu tee alla tuleva 91 meetri pikkuse tunneli ehituseks kopp maasse. Maa alla jääb sellest 20 meetrit, ülejäänud osa on tunnelisse sisse- ja väljasõiduks."\nTunnel aitab tervisesportlastel turvaliselt teisele poole Rummu teed saada. "Tunnel on võimalikult lauge, et saaks rattal või rulluiskudel sellest läbi sõita," ütles Pirita linnaosa vanem Tõnis Mölder. "Spordisõbrad saavad tunnelist rõõmu tunda juba selle aasta sügisel."\nLoodusehuvilisi tervisesportlasi ootab sel suvehooajal linna rohealadel ka mitukümmend terviseteisipäeva.\n"Terviseteisipäevakud sobivad igale eale koolieelikutest eakateni," ütles MTÜ Orienteerumisklubi Nõmme juhatuse esimees Kaido Nurja. "Rajad on eri raskusastmes, koolieelikutele pakume tasuta 300-600 meetri pikkust tillurada."\nNurja sõnul on orienteerumine emotsionaalne spordiala ja looduses liikumine toob juurde keskkonnasõbralikke linnaelanikke. "Igaüks võib liikuda oma tempos, saab rahulikult loodust vaadelda ega pea tormama," rääkis Nurja. "Meil on juba välja kujunenud oma kindel 250-liikmeline rühm, kes iga ilmaga kohale tuleb. Ilusa ilmaga aga ootame osalejaid poole tuhande ringis."\nÜritused toimuvad aprillist septembrini 24 korda äärelinnades ja linna lähiümbruses. "Kevadhooaja esimene terviseteisipäev tuleb 7. aprillil Liival, orienteerumisraja tähistus algab Kalmistu teelt," mainis Nurja. "Aprilli järgmised teisipäevakud ootavad ees Kloostrimetsas, Hiiul ja Nõmmel Tähetorni juures. Hooaja parimaid ootavad auhinnad."\nTerviseteisipäevakud on osa "Tallinn liigub!" programmist, millest ligi kolmveerand ongi sariüritused. Nii ka kolmapäevane Stamina tervisejooksu sari, kus tänavu liituvad seni kahe eraldi sarjana toimunud Tervisejooksu sari ja Tervisekõnni sari.\nUuenenud sarjas Tervisejooks ja –kõnd on sel aastal 21 etappi ning joosta või kõndida saab kolmapäeviti ja neljapäeviti, üks etapp toimub kahel päeval – kolmapäeval on jooksutund, neljapäeval aga rõhk kepikõnnil. Sarja esimene etapp toimub 15. aprillil Kadriorus ja 16. aprillil vabaõhumuuseumis, osalema on oodatud 4-5-liikmelised tiimid ja ka üksikosalejad.\n"Tallinn liigub!" üritustega saab tutvuda aadressil www.tallinn.ee/est/sport/Tallinn-Liigub.


Minu Omaan: mustade pearättide sillerdav pahupool ehk Omaani pulm - DELFI Naistekas\nKatkend Meeli Lepiku raamatust "Minu Omaan", kirjastuselt Petrone Print.\nÜhel pärastlõunal pistab Khalid mulle pihku kaunilt kujundatud hõbedaste tekstide ja tuttidega üdini araabiakeelse kutse.„Mu vend abiellub,” selgitab ta ja palub mind ja Abbyt oma venna pulma. Oleme vahvast võimalusest väga elevil. Me ei tea ju kohalikust kombestikust mitte tuhkagi ja nii uurin turundusjuhilt Samarah’lt, mida sobiks selga panna ja kuidas peol käituda, sest kutsel dresscode’i ehk riietusjuhist märgitud ei ole.\nSamarah kontrollib kõigepealt abiellujate nimesid.„Ma tunnen neid inimesi: nad on sellised moodsama mõtteviisiga nagu meiegi ja väga jõukad. Võite minna täiesti tavalises õhtukleidis,” annab asjalik ja alati elegantne Samarah head nõu. Veel lisab Samarah, et kinke ega lilli pole kaasa võtta kombeks. Mitu tundi enne, kui Khalid ja G meile järele tulevad, lööme Abbyga end minu juures üles. Lopsakad lokid soengus ja pillav värvipalett näol, võiksime Eestis küll vaid lavale või väga pimedasse baari ilmuda. Samarah aga ütleb, et Omaani pulmas küll küllale liiga ei tee. Täpselt kell seitse saabub G hiigelauto muusikamürtsudes maja ette, kuid peosaali jõuame alles paari tunni pärast. Nimelt peame kaua ootama ühte Khalidi sugulast, kellel läheb ilusalongis plaanitust kauem. Pole vist eluvaldkonda, kus kellaaegadest mittekinnipidamine igapäevaelu juurde ei kuuluks. Ma sain oma osa paar kuud tagasi, kui omaani autojuhi venitamise pärast (noormees tahtis bensiinijaamast teed osta)kogunisti lennukist maha jäin. Omaanis peavad mehed ja naised pulmapidu eraldi. Kui mehed kogunevad mošees, et hiljem väikese söömingu järel laiali minna, siis naiste jaoks on iga pulm suur sotsiaalne sündmus ning enesenäitamise võimalus. Pulmapidamise traditsioonid erinevad ka piirkonniti palju ja nii on näiteks maakohtades tantsud-rõivad-kombed hoopis teised. Khalidi venna mõrsja peole oodatakse 600 naist. Masqati kõrgema seltskonna pulmades on nii suur inimeste hulk täiesti tavaline.\nLahtised juuksed on seksikuse sümbol\nVõtame banketisaalis tagasihoidlikult lopsaka roosi-buketiga kaunistatud laua ümber istet ja asume hämmingus jälgima, kuidas uhked õhtukleidid üle pastelsete ornamentidega ehitud pehme vaiba libisevad. Tualettide värvivaliku, keerukate tegumoodide ja luksuslikkuse ees kahvataks küll iga Oscari-gala. Milline ootamatu vikerkaarevärviline pillerkaar igapäevaste ilmetute mustade rüüde kontrastiks! Kui Eestis jääb daamide peoriietus pigem väljapeetud tumedatesse toonidesse, siis omaani naised armastavad kirevaid ja erksaid värve, kinnitades kõikjale — kinganinadest juukseklambriteni — kalliskivisid. Tumedad, küllap šinjoonidega kohevamaks muudetud juuksed läigivad keerukates soengutes või langevad vabalt seljale. Lahtised juuksed on araabia kultuuris seksikuse sümbol, sellest ka komme tavaelus kiharad kinni katta. Enamik kleite on väljakutsuvad, lahtiste selgadega või avara dekolteega. Isegi paar miniseelikut jääb silma. Ah siis seepärast pole mehed lubatud, saan aru eraldi peo pidamise mõttest. Pulm on Omaanis ainuke sündmus, kus naisterahvad end paljastavate rõivastega väljaspool kodu ehtida tohivad, ja nii saavad nad kanda neid imeilusaid riideid, mida küll poodides müügil olen näinud, kuid enese kinnikatmise kultuurile mõeldes siiani tarbetuks olen pidanud. Samas räägitakse, et sagedased, teinekord lausa iganädalased pulmaskäigud on isegi tüütud ja hakkavad tugevasti ka rahakoti peale: samas kleidis ju kaks korda kohale ei ilmuta ja uus maksab sadu eurosid. Jumekat paljast nahka kaunistavad männipruunid või süsimustad hennamaalingud ja kui ruumi veel üle jääb, siis katavad helklevad võlts- ja päristeemandid viimsegi vaba ihupinna. Õnneks ehtisime end hoolega, kuid tumedavereliste kaunitarideseas kahvatume sellegipoolest. Blondid juuksed ja hele nahk muudab meid kui asukateks teiselt planeedilt.\nLääne tüdrukud näivad odavate ja labastena\nNeli tundi, kuni südaööni, istutakse lilledega uhkelt kaunistatud laudade ümber. Süüa ega juua ei pakuta, isegi nõusid ja klaase pole. Perekonnad vestlevad omavahel, tehakse nalja ja pildistatakse üksteist. Need fotod ei tohi aga mingil tingimusel avalikkuse ette ega sotsiaalvõrgustikesse, näiteks Facebooki, sattuda. Naised on ju katmata ja selliseid pilte avalikkusele näidata on sündsusetu. Omaani naise ilu kuulub vaid talle endale ja tema abikaasale. Khalid on kõrvalruumis ise diskor ning mängitab moodsaid araabia-, lääne- ja latiinorütme. Tantsupõrand ei jää hetkekski tühjaks. Tantsitakse üksteise taga ringis vastupäeva liikudes. Näha kuuekümneaastast daami liibuvas kleidis Jennifer Lopezi muusika järgi puusi väristamas, raske kuld ja briljandid nabani dekoltee vahel hüppamas, keerab minu siiamaani Omaanis nähtu pea peale. Arutame Abbyga, et ühtäkki näivad läänemaailma napilt riietuvad tüdrukud odavate ja labastena. Tunnen peaaegu häbi. Oma ilu varjus hoidmises ja vaid erilisteks puhkudeks üles löömises on midagi väärikat, eelkõige lugupidamist iseenda suhtes. Ootamatult tunnen nende kaunite araabia naiste suhtes kadedust. Keskööl keeratakse saali tuled hämaramaks ja suursuguse klassikalise muusika saatel siseneb ruumi pruut.\nPöörane toiduorgia ja peigmehe efektne etteaste\nKahemeetrise läbimõõduga sädelevasse pitsikerasse ja müstilisse suitsu mattunud krinoliinkleidis peokuninganna jätab mulje muinasjutulisest olevusest. Pruudi meik on nii tugev, et mõjub maskina, ning liiga hele jumestuskreem muudab näo plastmassilikult kahvatuks. Ta liigub väga aeglaselt, et teda jõuaks igast küljest pildistada. Ruumi eesotsas asetseb ehitud lava, kus neiu troonitaolisel diivanil istet võtab.Nüüd võib lõpuks süüa. Nii kiiresti, kui peened tualetid lubavad, tormavad kõik terrassile hõrgutisi krabama. Toiduga käitumine meenutab söögijagamist laevas. Tasuta moona võetakse nii palju, kui taldrikule õnnestub kühveldada, hoolimata isegi sellest, kui riis ja kastmed uhkele kleidile kipuvad pudenema. Söögikraami ahnitsemine on senise väljapeetud õhkkonnaga suures vastuolus. Mõni, tõenäoliselt maalt saabunud vanem, sugulane ei malda isegi lauda tagasi minna, vaid istub sinnasamma põrandale maha ning hakkab kätega sööma, ümberringi sagivate külaliste siidsallide siile lihatükkide pealt ära lükates. Kogu selle toiduorgia ajal istub pruut üksi oma troonil. Keegi ei tee temast välja, talle ei tooda isegi ühte saiakest. Umbes kell üks öösel kõlab taas pidulik muusika. Saabub peigmees. Ta kannab tavalist musta ülikonda ning liigub tiritamme kasvatades ja kohati pea peal seismist demonstreerides, fotograafidele poseerides ja naljatades oma kallima poole. „Milline äärmiselt ebatavaline sisenemisviis!” ei jõua ma ära imestada. Komejant pole kohalik komme, peigmees on lihtsalt vempe täis. Koos peiuga siseneb ka mõni noorem meessoost sugulane, kes vist end kui laps kommipoes peab tundma — kõik need kaunid katmata naised!\nNoorte abikaasade kohtumisest õhkub armastust\nRäägitagu sobitatud abieludest mida tahes, kuid noorte abikaasade kohtumisest õhkub vähemalt pealtnäha armastust. Sellega ongi pidu lõppenud. Tantsitakse veel tunnikese ning peagi meenutavad hollywoodilikult glamuurset sündmust vaid külaliste rüüstatud lillekompositsioonid ja lohakast söömisest rohked riisivaod laudlinade vahel. „Mul on teile üllatus,” pilgutab Khalid saladuslikult mulle ja Abbyle silma. Ilmselt pole meie jaoks õhtu veel läbi. Ukse ette koguneb veel inimesi ja siis saabubki lubatud üllatus. Majaees peatub kümnemeetrine pärlmuttervalge limusiin. Khalid palub seltskonnal autosse istuda ning tumedate klaaside varjus avatakse esimesed šampusepudelid. Sõidame kogu öö mööda Masqati vaikseid tänavaid, Moët’ vahuvein ja kallid viskid-konjakid voolavad jõgedena. Vastu hommikut peatume Qurumi rannabulvaril ehk Road of Love’il — armastuse teel, nagu kohalikud seda hellitavalt kutsuvad. Kerge koidutuul toob esimesed lõhevärvi päikesekiired mu silmadesse. Möödunud nädalate pinged oleks jäänud kui eelmisesse ellu. Tunnen end taas õnnelikuna — magusad kommid Omaani elu šokolaadikarbist on tagasi.\nKatkend Meeli Lepiku raamatust "Minu Omaan" kirjastuselt Petrone Print


Mida teha laste nahaärrituse korral – Neutral | Neutral\nLaste puhul nahaärritusest rääkides kasutame meditsiinilist terminit „suure riskiga”. See võib mõjuda murettekitavalt, kuid tähendab lihtsalt seda, et lastel on suurem risk nahaärrituse tekkeks, kui nende vanematel või õdedel-vendadel on allergiline reaktsioon juba diagnoositud.\nKui teate, kuidas vältida nahaärritust lastel, kaitsete oma perekonda. Selleks puhuks oleme koostanud järgmised nõuanded.\nPuhastage kodu regulaarselt tolmust\nLisaks tolmukübemetele võivad teie koju koguneda ka lemmikloomade karvad ja õietolm. Regulaarne puhastus vähemalt kord nädalas koos põhjalikuma puhastusega vähemalt kord aastas aitab tagada, et teie kodus poleks midagi, mis ärritust esile kutsuks.\nÕhutage oma kodu\nÕhutage iga tuba. Avage aknad mitu korda päevas näiteks kümneks minutiks. Eriti tähtis on see vannitubade puhul pärast pesemist või köögis pärast küpsetamist. Pidage meeles, et eesmärk on vähendada õhu niiskusesisaldust, kuna see võib soodustada tolmulestade levikut ja hallituse teket (mõlemad võivad põhjustada ekseemi) .\nImmuunsüsteem on keha looduslik kaitsemehhanism kõige vastu külmetusest kuni nakkusteni. Kui toidate oma last rinnaga, tugevdab see oluliselt tema immuunsüsteemi, mis võib omakorda vähendada nahaärrituse riski.\nKütke oma kodu kogu talve jooksul\n Riiklik ekseemiselts – teabeleht, majapidamises leiduvad ärritajad\nhttp://www.eczema.org/documents/576 - p.3 „Central Heating and Humidity” (keskküte ja niiskus).\nTagage, et teie kodus oleks talvel vähemalt u 20 kraadi sooja. Selline õdus temperatuur aitab vähendada niiskusetaset ning ära hoida hallituse ja tolmulestade levikut (võimalik allergiliste reaktsioonide allikas).\nPeske uusi riideid enne kandmist\nUued riided sisaldavad sageli keemilisi jääke, mis võivad põhjustada allergilisi reaktsioone, löövet või ärritust olenemata nahatüübist. Seega, tagamaks, et uued riided oleksid esmakordsel kandmisel mugavad, peske neid enne, kui laps need selga paneb.\nTolmulestad võivad koguneda pehmetesse mänguasjadesse, seega peske neid iga kahe nädala tagant temperatuuril 60 °C.\nKuivatage riideid õues\nRiiete kuivatamine toas võib suurendada toa õhuniiskust, seega on riiete õues kuivatamine alati kõige parem lahendus. Trummelkuivati kasutamise korral suunake õhku juhtivad torud välja, et te ei täidaks kodu kuuma õhuga.\nValige majapidamistooteid hoolikalt\nPesuvedelike, kätepesuvahendite ja teiste toodete valimisel otsustage selliste kasuks, mis aitavad vähendada nahaärrituse riski. See ei tähenda vaid keemiatoodete vältimist: ka naturaalsetes toodetes kasutatud looduslikud lõhnaained ja eeterlikud õlid võivad nahka ärritada, olenemata nahatüübist. Otsige lihtsaid ja õrnu tooteid, nagu Neutral. Kogu meie seeria on valmistatud õrnadest koostisosadest, mis aitavad hooldada teie lapse nahka ja vähendavad allergiliste reaktsioonide ohtu.


Agriturismo Modi, Gerace, Calabria, ItaaliaSihtkoht\nKõik sihtkoha Gerace, Calabria, Itaalia majutusasutused\nPeresõbralik maamaja vinoteegiga, läheduses asub Gerace katedraal\nGerace katedraal – 7,1 km\nEpizephiri arheoloogiamuuseum – 8,2 km\nGalea torn – 18,6 km\nRooma teater – 20,3 km\nCavallaro torn – 20,4 km\nContrada Modi, Gerace, 89040, Reggio Calabria, Itaalia\nSan Rocco kirik – 20,7 km\nLocri raudteejaam – 14 min transpordivahendiga\nSiderno raudteejaam – 17 min transpordivahendiga\nArdore raudteejaam – 20 min transpordivahendiga\nVastuvõtulaud on avatud iga päev 7.00 kuni 18.30. Kui plaanid saabuda pärast 19.30, teavita majutuskohta sellest varakult ette. Kontaktandmed leiad broneeringu kinnituskirjast. Kohapeal on vastuvõtulaua töötaja. Lisateabe saamiseks palutakse pöörduda majutusasutuse poole. Kontaktandmed on broneeringu kinnituskirjas.\nKas Agriturismo Modi pakub kohapeal parkimisvõimalust?\nKas Agriturismo Modi lubab kaasa võtta lemmikloomi?\nMillised kellaajad on Agriturismo Modi kehtestanud sisse- ja väljaregistreerumiseks?\nSisseregistreeumine toimub 14.00 – 19.00. Väljaregistreerumine toimub 10.00. Saadavuse korral pakutakse lisatasu eest hilise väljaregistreerimise võimalust. Saadaval on Express sisseregistreerimine ja väljaregistreerimine.\nJah, kohapealne restoran pakub võimalust kohalikud toidud. Lähiümbruse söögikohti: La Terrazza (6,9 km majutuskohast), U Bassu (7,3 km majutuskohast), Antica Caffetteria del Tocco (7,4 km majutuskohast).\nMida majutuskohas Agriturismo Modi ja selle ümbruses teha saab?\nNaudi soojematel kuudel tegevusi nagu mägijalgrattad. Naudi võimalusi, nagu näiteks vinoteek, hooajaline välibassein ja piknikukoht. Agriturismo Modi pakub ka järgmist võimalust: aed.


Anti Saluneem • 8 juuli 2019\nPraegusel ajal, kui digitaalne turundamine on vallutamas turundusmaailma, hakkavad ettevõtted, müügiinimesed ja turundajad tasapisi reklaamtoodete tähtsust unustama.\nKuidas lisada digitaalsisu reklaamtoodetele Foto: Logotrade Firmakingitused\nTänapäeval peetakse reklaamtooteid kulukaks ja mittetõhusaks turundusstrateegiaks ning üha rohkem turundusspetsialiste ja müügigurusid leiab, et need on ebaolulised.\nTegelikult on enamikule turundajatele ja müügiinimestel jäänud selline mulje põhjusel, et nad ei ole aega võtnud mõtlemaks, kuidas saab reklaamtooteid digitaalses ehk e-turunduses tulemuslikult kasutada. Pole kahtlust, et mida rohkem turundajaid läheb üle internetireklaamile ja keskendub enam sotsiaalmeediale, seda suurem on võimalus, et hakkab kaduma kontakt klientidega. Samas meeldivad kõigile tasuta asjad ning nii olemasolevad kliendid kui ka võimalikud tulevased kliendid tunnevad end neid saades väärtustatumana ja hinnatumana. Sel lihtsal põhjusel on digitaalsisu suurepärane võimalus klientidega ühenduse loomiseks, kaubamärgi tuntuse suurendamiseks ja oma hoolimise väljendamiseks.\nSiin artiklis käsitlen paari mõjusat viisi, kuidas reklaamtoodetele ja reklaamkingitustele digitaalsisu lisada.\nRuutkoodi ehk QR-koodi lisamine reklaamtoodetele\nJärjest enam kasutavad turundajad ruutkoodi ja selleks on ka põhjust. Eelkõige on turunduskampaania korraldamise põhieesmärk köita rohkemate võimalike klientide tähelepanu ja proovida samas muuta võimalikud kliendid tegelikeks ostjateks ja teha seda kõike mõõdetaval kujul. Praegusel digiajastul on üleskutsed tegevusele üks kõige tõhusamaid viise, kuidas veenda potentsiaalseid kliente tooteid ja teenuseid vähemalt vaatama. Ruutkood on osutunud täiuslikuks vahendiks, mille abil lisada firmakingitustele üleskutseid, ja see on üks suurepärane viis nende digitaalsisuga rikastamiseks.\nMis see ruutkood siis on?\nKindlasti olete näinud toodetel mustavalgekirjut ruutu, mis on lisatud välireklaamidele, ajalehtedele, t-särkidele ja visiitkaartidele. Nutiseadmega skäneerides mustvalgekirjut ruutu on võimalik teil saada lisa infot toote või teenuse kohta digitaalsel kujul. Nüüd kus te teate, mis ruutkood on, võite küsida, kuidas seda saaks enda huvides kasutada ja kuidas need koodid reklaamkingituste abiga tööle panna. See on üheltpoolt küll lihtne, kuid ei saa eeldada, et see ka kindlasti tulemusi annab, kui koodi lihtsalt mõnele firmakingitusele trükite. Edu saavutamiseks tuleb kõigepealt ikka läbimõeldud plaan koostada.\nRuutkoodid võivad talletada rohkem teavet kui mis tahes tavalised vöötkoodid ja just selle poolest on need sisu loomiseks eelistatavad. Esmapilgul võib see paista keerulise meetodina, kuid õigesti tehtuna on see üsna lihtne. Viise, kuidas ruutkoode ärikingitustele lisada, on palju ja need on järgmised:\n• ruutkoodi lisamine nii, et kui reklaamtoodet skaneeritakse, võtab kood teie ettevõttega otse ühendust – see on väga mugav, sest nii hoiavad reklaamkingituste saajad ehk teie kliendid kokku aega ja vaeva, jättes vahele teie kontaktandmete väljaotsimise ja teile helistamise katsed;\n• joonistatud ruutkood – näiteks kui te osalete messil, saavad messikülastajad võimaluse sisestada joonistuse automaatselt, et pärast koodi skannimist auhindu võita. Samuti saate nii kontaktandmeid, mida võite edaspidi oma kampaaniates kasutada;\n• lisage koodile põnevaid sõnumeid, mis tekitavad reklaamkingituse saajates huvi teie kaubamärgi vastu. Sõnum peaks olema lihtne, kuid veenev;\n• ühendage ruutkood oma ettevõtte sotsiaalmeedia kontodega – see on suurepärane viis, kuidas võimalike tulevaste klientidega suhteid arendada. Kui reklaamtoode on skannitud, peaks kood juhatama reklaamkingituse saajad automaatse säutsu juurde või juhtima nad teie kaubamärgi ametlikele sotsiaalmeedia lehtedele. Enne koodide trükkimist tuleks neid kindlasti kontrollida;\n• lisage sooduskuponge või eripakkumisi – võite kasutada koode nii, et juhatate võimalikud tulevased kliendid eripakkumiste ja sooduskupongide juurde;\n• kasutage ruutkoode üleskutsete tegemiseks – see on kõige levinum viis, kuidas nende abil müügikontakte luua. See tähendab, et kui ruutkood skannitakse, juhib see reklaamtoote saajad üleskutse lehele, kus neis tekitatakse huvi teie tooteid osta;\n• võite luua ka sellise ruutkoodi, mis viib inimesed otse teie veebisaidile. Tuleb aga meeles pidada, et see on kõige levinum ja ka lihtlabasem viis ning et muud nõksud võivad teile hoopis rohkem kasu tuua.\nNüüd kus te teate mitut viisi, kuidas ruutkoode oma reklaamtoodetel kasutada, tasub ka mainida, et ruutkoodid toimivad mõnel tootel paremini kui teistel. Valige sileda ja tasase pinnaga meened, sest neid on parem skannida. Sulepead ja pastakad nii hästi ei toimi.\nKuidas lisada digitaalsisu reklaamtoodetele Foto: Logotrade Corporate Gifts\nLiitreaalsuse lisamine reklaamtoodetele muudab kõik lausa imeliseks. See on ainulaadne ja mõistlik viis sihtrühmaga suhtlemiseks. Ka klientidele meeldib näha, et kaubamärgi kallal tehakse tööd, et mõeldakse välja põnevaid asju, ja liitreaalsuse lisamine firmakingitustele näitab, et annate endast tõepoolest kõik.\nSihtrühma kaasamiseks võib kasutada kas 3D LOGO või videot. Õnneks saab nüüd lisada liitreaalsust väga erinevatele tavapärastele bränditoodetele.\nKuidas see käib? See võib paista täiesti uue leiutisena, kuid on tegelikult imelihtne. Vaja pole muud kui nutitelefoni, kuhu laadite alla lihtsasti kasutatava äpi, mis teid ülejäänud toimingutes juhendab. Liitreaalsuse imetabase kontseptsiooni alus on eriline sõnum, mis trükitakse teie toodetele. See on suurepärane võimalus muuta oma turunduskampaania elavaks või paigutada see sihtrühma keskkonda.\nLiitreaalsus tähendab reaal- ja virtuaalmaailma sisu ühendamist, et luua midagi tõeliselt paeluvat, mis seob teie sihtrühma teie toodete ja teenuste külge. Vaadakem näiteks reklaamkingitust, nagu pastakas või tass. Tegelikkuses on see lihtsalt pastakas või tass, aga läbi nutitelefoni äpi vaadates näete isikupärastatud sõnumit või videot. Nüüd saate selle oma kasuks tööle panna ja muuta sõnumi või video reklaamiks, mis tõmbab inimesi tugevamalt teie kaubamärgi juurde. Selle abil saate lisada demovideo, mis näitab, kuidas teie tooteid kasutada ja milliseid tulemusi nendelt oodata. Võite lisada ka üleskutse tooteid proovida ja nautida arvukaid hüvesid, mida need pakuvad.\nRuutkoodid ja liitreaalsus on kaks peamist nõksu, kuidas lisada digitaalsisu reklaamtoodetele. Muidugi võib ka ilma igasuguse plaanita tundmatus kohas vette hüpata ja loota, et asi toimib. Tegelikult on edu saavutamiseks vaja strateegiat ja teada mõnda nippi. Kuidas seda teha? Alljärgnevalt mõned soovitused.\nTundke oma sihtrühma\nMeetod ei saa olla edukas, kui te ei mõtle eelkõige oma sihtrühmale. Alati on hea oma sihtrühma tunda, nii saate teada, mis inimestele meeldib ja missugused asjad neile heameelt valmistaksid. Peaksite tegema neile kingitusi, mida neil tõesti vaja on; vastasel juhul on tasuta asjad lihtsalt ressursside raiskamine. Kui valite esemed, mis neid huvitavad, on kindel, et teie raha ja jõupingutused ei lähe raisku, teie võimalikud tulevased kliendid on rahul, kaubamärgi tuntus suureneb ning te võite oma investeeringu lõpuks väga hästi tagasi teenida.\nSelleks et sihtrühma tunda ja olla kindel, et tasuta kingitusteks on valitud ikka õiged esemed, uurige järgi, kuidas toode või teenus aitab konkreetset probleemi lahendada. Kaaluge ka seda, kas sihtrühma liikmetel on ühiseid omadusi. Siin võib aluseks võtta nende vanuse, demograafilise paiknemise, soo või isegi nende ameti. See aitab kindlaks teha, milliseid küsimusi neil tuleb lahendada, ja mõelda seejärel välja kingitused, mis võivad neid probleemi seljatamisel kuidagi aidata. Kui lisate digitaalsisu, edastage neile sõnum, mis seletab, miks nad veel vajavad teie tooteid nüüd, kus nad teilt juba kingituse on saanud.\nKontrollige jaotamise logistikat\nSee tähendab, et peaksite tegema hindamise ja selgitama välja, kes täpselt tooteid vajab. Tehke selgeks, kes peaksid neid saama, ja koostage seejärel toodete jaotamise kava. Alati on võimalus oma sihtrühma jälgida ja hoolitseda selle eest, et jõuate inimesteni õigel ajal. Näiteks võite korraldada messi ja ehitada oma näituse sobivalt üles, et meelitada ligi sellist publikut, kelleni soovite jõuda. Samuti veenduge, et kingitused on valitud sellised, et külastajad neid hea meelega koju kaasa viivad. Näiteks ei pruugi inimestele meeldida suured kaubamärki kandvad asjad, mida on tülikas koju tassida. Jääge lihtsate esemete juurde, nagu pastakad, joogipudelid, tassid ja väikesed elektroonikaseadmed.\nSamuti kontrollige, et teie valitud tooted sobivad ruutkoodide ja liitreaalsuse sõnumite jaoks. Tähtis on kuju ja materjal. Ruutkoodi jaoks valige tasase pinnaga või õigemini skannitava pinnaga esemed. Liitreaalsuse rakenduste jaoks võib valida ka mahulisi esemeid, nagu pliiatsitops, ruubiku kuubik, maagiline purk – neid on palju. Tasub meeles pidada, et mitte kõik valitud meetodid ei toimi, ja hoolega tuleb kaaluda, mida reklaamtootena kasutada.\nKui miski on tasuta, ei tähenda, et see ei peaks olema kvaliteetne. Te ei soovi ju mingil juhul, et teie kaubamärki seostatakse kehvade toodetega. Kui kingite inimestele viletsaid esemeid, eeldavad nad, et teie ettevõttes ongi kõik kehva kvaliteediga, ja see võib teie mainele kahju teha. Kinkige võimalikult parimat. Reklaamtoodete juures on kõige parem see, et nende peale ei ole vaja kulutada tervet varandust ja nende soetamiseks ei tarvitse panka röövida. Valige lihtsad, kuid parima kvaliteediga esemed, nagu pastakad, kruusid, mälupulgad, T-särgid ja võtmehoidjad. Sellised asjad ei maksa palju ja kuigi need tunduvad lihtsad, võivad need saajatele mõõdetamatut mõju avaldada. Esemed peaksid kindlasti olema ka kasutatavad. Ärge kinkige asju, mis pistetakse lihtsalt käekotti või kuhugi sahtlisse ja unustatakse. Kui kingi saaja kingitust ei kasuta, ei pruugi ta teid üldse meeles pidada, kuid meelespidamine ongi firmakingituste mõte. Esemetel olgu tegelik otstarve ja neid võiks iga päev vaja minna.\nVarem ei olnud reklaamkingitustele üleskutset võimalik lisada digitaalselt ning tooteid tuli anda niisama tekst sõnumiga, lootes, et need saajatele meeldivad ning et nad tulevad ostusooviga tagasi. Õnneks saame nüüd ühendada kingitused digitaalse sisuga, liites tootele juurde sõnumi, mis on ühtaegu nii põnev, köitev kui meeldejääv. Saate kasutada ruutkoode, et suunata kingisaajaid oma saidile, või liitreaalsuse rakendust, et lisada tootele ja kingiideedele lühike sõnum või video. Ärge unustage oma kontaktandmeid kaasa panna, et kingisaajatel oleks võimalik teie toote või teenuste kohta kerge vaevaga rohkem teavet hankida.\nNeed on parimad viisid, kuidas lisada oma reklaamtoodetele digitaalsisu ja olla kindel, et annate oma sihtrühmale seda, mida ta vajab. Kirjeldatud meetodite parim osa on see, et nende abil saate mõõta kingituste investeeringutasuvust. See on suurepärane võimalus, mis aitab mõista, kas liigute õiges suunas või peate oma tegevuspõhimõtteid muuta.\nAeg on hakata asju uut moodi tegema ja vaadata, kuidas teie ettevõte liigub nii mõnegi sammu edasi. Olge erinev ja ainulaadne, tehes seda, mida teie konkurendid veel ei tee, ja te olete kahtlemata teistest ees, köidate sihtrühma ja suurendate lojaalsust oma kaubamärgi vastu.\nLoe lisaks põnevaid reklaamkingituste lugusid:


Levira rajab Haapsalu lähedale päikeseelektrijaama - Ehitusuudised\nAutor: Ehitusuudised • 15. aprill 2019\nLevira korraldas hanke 30kW võimsusega päikeseelektrijaama ehituseks Uuemõisa teleteenuste masti juurde. Uue elektrijaama aastane tootlikus jääb 29 000kWh lähedale ning ehitise valmimine on planeeritud suvekuudesse, teatas ettevõte.\n„Töökindla teenuse pakkumiseks on enamus meie sidemastid varustatud UPS varutoite ja diiselgeneraatori võimekusega. Täiendav päikeseenergia kasutamine võimaldab meil pakkuda kvaliteetset sideteenust jätkusuutlikuma energiatarbimise mudeliga,“ selgitas AS Levira tehnoloogia- ja IT direktor Kristo Kaasan.\nHanke raames tegi soodsaima pakkumise Taastuvenergia OÜ, kellega sõlmiti aprilli alguses ehitustegevuse alustamiseks leping. Taastuvenergia OÜ paigaldab Uuemõisa 30kW elektrivõrguga ühendatud päikesepaneelide süsteemi.\nLevira on üks Eesti suurimaid elektritarbijaid ning otsib aktiivselt alternatiivseid ja loodussõbralikumaid viise vajaliku elektri tootmiseks. Aprilli alguses allkirjastasid Levira esindajad koos 23 teise riigiosalusega ettevõttega vastutustundliku ettevõtluse deklaratsiooni. Vabatahtliku kokkuleppega liitunud ettevõtete eesmärgiks on juhtida tähelepanu vastutustundliku ja jätkusuutliku ettevõtluse olulisusele.


Välismaalane Jamaical - Arhiiv - Sakala\n13. märts 2013, 0:00\nTarrvi Laamanni «Minu Jamaica», 191 lehekülge, kirjastus Petrone Print\nJamaica propageerija Tarrvi Laamann on tuntud kui reggae-aktivistist kunstnik ja DJ ning tema peod ja näitused on otsapidi ka Viljandisse jõudnud. Jamaica kultuuril ja muusikal tasub silma peal hoida, sest sealne elustiil on omalaadne ja paeluv.\nPole mingit põhjust kahelda viis korda turistina Jamaicat väisanud Laamanni siiruses ja pühendumuses.\nRaamatu «Minu Jamaica» sissejuhatuses viidatud põnevad vihjed kolm korda toimepandud röövimisele, majakõrgustele «helimägedele» ja plaadipoodide telgitagustele tunduvad paljutõotavad. Ette rutates olgu aga öeldud, et tegu on võrdlemisi eksitava reklaamiga, sest «röövimisjuhtumid» mahuvad kenasti kõik ühe tobeda intsidendi alla ning «helimäed» on majakõrgused juhul, kui maja on mehekõrgune.\nRaamatu teksti on võrdlemisi lihtsast lauseehitusest hoolimata keeruline jälgida. Selle põhjusest annab autor tegelikult ise aimu, kui kirjeldab leheküljel 88, kuidas ta võtab kotist raamatu ja proovib seda lugema hakata ning tunnistab siis, et on üsna kehvapoolne lugeja ja ainuüksi lugemise fakt on tema puhul kõva sõna.\nSee on muidugi aus ülestunnistus, kuid selleks et kirjutada mõista, tuleb siiski lugeda osata. Häirivad ka peaaegu igalt leheküljelt vastu vaatavad jutumärkidesse pandud sõnad. Huvitav, millist salasõnumit on soovitud sellega edastada?\nEmotsioonide ja kogemuste jagamine on üldiselt tänuväärne. Mingist hetkest muutub aga isiklik prisma pahatihti sama piinlikult tüütuks nagu võõra pulmavideo vaatamine.\n«Minu Jamaica» on igas mõttes kirjutatud turisti vaatevinklist. Kohati veniv ja kordusi täis. Kahtlemata vajanuks see rangemat toimetajakätt.\nLaamanni tekst oleks omal kohal mõnes reisiblogis, ent iseseisva raamatuna on seda keeruline võtta.\nBlogi, video ja fotod: Sri Lankal kärgatasid plahvatused, hukkunute arv on kasvanud paarisajani (22)\nSõnajalg: kaalume kuriteoteate esitamist (5)\nVadim Štepa: millal jõuab kätte Venemaa lagunemise kolmas vaatus? (4) Loe artiklit


https://www.weekendshoes.ee/skechers-jooksujalatsid-go-run-52480.html?___store=et 52480 Skechers jooksujalatsid Go Run https://www.weekendshoes.ee/media/catalog/product/cache/1/image/370x/9df78eab33525d08d6e5fb8d27136e95/u/n/untitled-2089_1.jpg 51.50 EUR InStock /Mehed /Mehed/Spordijalatsid Meeste Skechers Go Run jooksujalatsid on uue põlvkonna jalatsid, millel on unikaalse 3D tekstuuriga trükitud küljepaneelid, mis pakuvad mugavust ja tuge. Jalatsid on valmistatud ühes tükis hingavast võrkkangast. Resalyte vahetald pakub tuge ja pehmust. M-Strike Technology™ pakub tuge jalavõlvile. Agion sisetald ei lase halval lõhnal tekkida. Välistallas on kasutatud spetsiaalseid punkte, et vähendada jalatsite kulumist. Paelkinnitused, kaasas ka valged paelad. Quick-Fit Portal kannaosal tagab jalatsi lihtsa jalgapaneku. Suurepärased jalatsid tervisesportlastele, kuid mitte pikkade vahemaade läbimiseks (kuni 5 km). Värv: Sinine/Must 102.99 S: 47 2016-03-16\nMeeste Skechers Go Run jooksujalatsid on uue põlvkonna jalatsid, millel on unikaalse 3D tekstuuriga trükitud küljepaneelid, mis pakuvad mugavust ja tuge. Jalatsid on valmistatud ühes tükis hingavast võrkkangast. Resalyte vahetald pakub tuge ja pehmust. M-Strike Technology™ pakub tuge jalavõlvile. Agion sisetald ei lase halval lõhnal tekkida. Välistallas on kasutatud spetsiaalseid punkte, et vähendada jalatsite kulumist. Paelkinnitused, kaasas ka valged paelad. Quick-Fit Portal kannaosal tagab jalatsi lihtsa jalgapaneku. Suurepärased jalatsid tervisesportlastele, kuid mitte pikkade vahemaade läbimiseks (kuni 5 km). Värv: Sinine/Must


Põhiline·Muu·Suured vead, mida inimesed Google Plusi kasutamisel teevad\nGoogle Plus on üks parimaid kohti fotode, videote, gifide, küsitluste ja linkide abil jagamiseks ja suhtlemiseks. See on väikeettevõttele tõhus viis potentsiaalsete klientidega suhtlemiseks ja nendega vestlemiseks. Ja koos Google Plusiga on kaasas ka Google Plus kogukonnad. Need kogukonnad on konkreetse teemaga rühmad, mis võivad sisaldada kõike huumorist tehnoloogiani.\nViga 1: suurim viga, mida inimesed Google Plusi kasutamisel teevad, on see, et nad jagavad sama sisu mitmele kogukonnale. Sama sisu, näiteks pildi jagamine rohkem kui ühes kogukonnas aktiveerib G + filtrid, mille tulemusel märgitakse teid rämpspostiks. Sellise tegevuse jätkamisel võib teil tekkida Google + piirang, mis hõlmab teie postituse nähtavuse piiramist kogukondades (teie postitus ei pruugi teistele nähtav olla, välja arvatud teie kogukonnas) või mõne teie G + funktsiooni keelamine.\nViga 2: Lubatud pole linkide jagamine kindlalt kommertsveebisaitidelt, sealhulgas soovimatu reklaami- või ärisisu saatmine või soovimatute või massiliste pakkumiste pakkumine. See on ka G + poliitika ja kogukonna suuniste vastane. Kui teete seda jätkuvalt, võidakse teid kogukonnast keelata ja see võib piirata ka teie postituse nähtavust kogukondades.\nViga 3: kui teile teatatakse kuritahtliku ja karmi keele kasutamisest või pornograafilise sisu postitamisest, võidakse teie teenus Google Plus peatada.\nViga 4: korraga pole palju eelistada ka palju korraga jagamist. Pärast paari postituse jagamist kogukondades peaksite hoidma umbes 3-tunnist vahet. Peaksite ka vestluses osalema.\nSeega vältige ülalmainitud tahtmatust, mis võib keelata osa või kõik teie G + funktsioonid või isegi peatada Google Plusi ja muude Google'i teenuste peatamise .\n8 viisi teie veebisaidi külastajate blokeerimiseks riikide kaupa\n[RESOLVED] Gmaili konto on keelatud, kuna Google tuvastas eeskirjade rikkumise\n5 erinevat viisi Windowsi kontrollketta kuvamiseks (ChkDsk)\nKuidas peita Windows 10 sisselogimisekraanilt e-posti aadressi?\nNetflix Downloader Android | Tasuta filmide ja telesaadete allalaadimine\n[Microsoft Edge] Määrake Google vaikeotsingumootoriks


Raamatukogu viiruse teises laines\n24. novembril hakkavad kehtima valitsuse täiendavad juhised koroonaviiruse leviku tõkestamiseks. Raamatukogu on avalik ruum ning siin viibides tuleb kanda kaitsemaski või visiiri. Sama teevad ka kõik teenindajad. Maski pole tarvis kanda alla 12-aastastel lastel ja inimestel, kellel on meditsiiniline põhjendus.\nTurvalise distantsi tekitamiseks paigutame ümber ning mõnel pool ka vähendame istekohti. Eelkõige puudutab see lugemissaali ja internetipunkti.\nPlaneeritud üritused raamatukogus praeguse seisuga ära ei jää, küll aga võib olukord muutuda ning iga sündmuse kohta peab jälgima informatsiooni.\nInimestele, kes seda vajavad või soovivad pakub raamatukogu ka kontaktivaba teenust. Eelnevalt reserveeritud raamatud saab tellida hoovil asuvasse raamatukappi, tagastada võib tagastuskastidesse, millest üks asub peasissekäigu juures trepil ja teine – postkasti taoline tagastusluuk ukse sees – raamatukapi kõrval parklas. Raamatukapi kasutamise kohta leiab täpsemat infot SIIT, täpsemate juhiste saamiseks võib ka lihtsalt helistada telefonil 3225960.\nLoodame, et kõikjal vastutustundlikult käitudes suudame hoida haiguse leviku kontrolli all ning jätkata tavapärast elu ilma vajaduseta kultuuriasutusi sulgeda. Soovitame kõigil eneseisolatsioonis viibijatel või muul põhjusel koju jäänud inimetel kasutada vaba aega lugemiseks ning miks mitte läbi lugemise ka uute teadmiste saamiseks – keeleoskuste täiendamiseks, uute käsitöövõtete õppimiseks, rahatarkuse arendamiseks ja nõnda edasi. Nagu on öeldud: „Enne läheb jumalapäike looja“, kui kasulike ja heade raamatute ammendava registriga ühele poole saaks.\neriolukord mängud liiklusnädal lugemissaal tagastuskast e-raamatukogu võlgnevused noored kodulugu perioodika statistika ruumid Raamatumüük artiklid kontakt näitus internetipunkt skaneerimine annetus raamatukogutund


Kipper.ee :: Vaata teemat - Flipper 575 - K6lu\nhttps://foorum.kipper.ee/viewtopic.php?f=15&t=10666 4. leht 4-st\nAutor: Reinz [ Esmaspäev, 28 Okt 2019 22:39 ]\nTeema pealkiri: Re: Flipper 575 - K6lu\nKas trimmi näidiku said tööle? Teine küsimus, et mida sealt näha, nagunii peab koguaeg ümber trimmima, olenevalt lainest, lastist ja jumal teab veel millest. Mul Yamahal ka ei töötanud ostes ja pole hiljem kunagi vajadust tundnud, et see peaks olema.\nAutor: teett [ Kolmapäev, 30 Okt 2019 11:22 ]\nMul Yamahal samuti näidik ei töötanud ostes. Mind tegelikult häris rohkem see, et paadis on üks mitte-töötav komponent. Soomes käies sai peramoottoripurkaamo-st võetud kasutatud andur ca 100€-ga (oleks odavamalt saanud, kui mul oleks Saaremaa ölut kaasas olnud ). Hiljem sain aru, et töökorras trimminäit annab natuke mugavust juurde. Näidu järgi sain glissi mineku jaoks kohe õige trimmi paika panna ning madalas vees sõitmiseks üles trimmimiseks ei pea ka nii palju üle õla mootorit vaatama.\nAutor: Reinz [ Kolmapäev, 30 Okt 2019 16:38 ]\nJust ja see mitte töötav detail härib kõige rohke\nAutor: kalle287 [ Kolmapäev, 18 Dets 2019 10:39 ]\nÜks küsimus klemmide teemal, millest enne juttu oli. Kas keegi on paadil kasutanud geeltäidisega klemme (nagu Etelec Shellbox)? Silikoongeel peaks kaitsma klemme vee ja niiskuse eest.\nTartus müüakse neid Fortronicus.\nAutor: k6lu [ Kolmapäev, 22 Jaan 2020 00:16 ]\nEi sanud tööle. Ja ega muud pole kui see, et häirib.\nAutor: k6lu [ Kolmapäev, 22 Jaan 2020 20:32 ]\nIlmad on sellised, et võiks vabalt merel või järvel kala püüda ning loodust nautida...\nMul on plaan ja soov Flipperile suurem kütusepaak panna. Kas on meil foorumis mõni, kellel on sarnane alus ja on paagi ära vahetanud (suurema vastu)?\nHetkel on mul paak vaid 2x24l ja seda on ikka vähe! Ja ära tüütab keset merd paagi vahetus.\nOlen mõelnud 70l paak panna, aga sellele koha leidmine pole nii lihtne, kui arvasin....\nKas keegi teab, kedagi kes valmistab custom made paake? See oleks ilmselt kõige lihtsam lahendus.\n4. leht 4-st Kõik kellaajad on UTC + 2 tundi


Kõlar, mis edastab käes ja laual erinevat heli - Digitark\nKõlar, mis edastab käes ja laual erinevat heli\nKas olete kunagi tundnud vajadust sellise kõlari järgi, mis ühenduks mobiiliga või millega saaks lihtsasti arvutist muusikat kuulata? Mina igatahes olen. Rõõmustasin siiralt, kui müügile tuli omapärane ja mõnusalt kaasaskantav Bluetooth kõlar Damson Cisor BT5. Selle saab muuhulgas oma mp3-mängijaga ühendada.\nSeda kõlarit ostma minnes olin küll pisut skeptiline, sest ei uskunud, et nii väike kõlar võiks head heli välja anda. Arvasin, et see kõlar annab vaikset, ilma bassita kragisevat ja ebameeldivat heli. Suureks rõõmuks avastasin, et nii see ei ole. Kõlarist tulev heli kõlab igal pinnal erinevalt, kuid tugevalt ja jõuliselt.\nAseta erinevale pinnale, kuuled erinevat sound’i\nKlaas, puit, metall või ükskõik milline resoneeriv pind võib selle kõlari abil toimida kõlarina. Seade on mõõtmetelt väike ja seda on mõnus kaasas kanda. Kaalub see siiski üpris palju. On oluline, et see kõlar erinevatel pindadel hüppama ei hakkaks.\nJuhtmevaba tööraadius 10 meetrit\nSeade on valmistatud kvaliteetsest alumiiniumkorpusest, mis tagab hea kvaliteedi.Muusikat on võimalik kõlarisse edastada Bluetooth-ühenduse või 3,5 mm pistiku kaudu. Bluetooth`i kaudu saab muusikat nautida kuni 4 h ja juhtme kaudu kuni 9 h. Tööraadius on kuni 10 m ja seda saab laadida USB-pesast. Komplektis on kaasas ka kotike, millega on kõlarit mugav kaasas kanda.\nKäes ja laual täiesti erinev heli\nVaata kindlasti allolevat videot ja pööra tähelepanu sellele, mis heli teeb kõlar inimese käes ning erinevatele pindadele asetatuna.\nOma kogemusest võin öelda, suure muusikasõbrana pean seda oma viimase aja üheks paremaks ostuks. Tutvu siin kõlariga Elioni e-poes.\nPiret Käen, Elioni IT tootespetsialist


Digi-TV võimalused muutuvad rikkalikumaks - Äripäev\nDigi-TV võimalused muutuvad rikkalikumaks\nMari Hiiemäe 07. detsember 2007, 00:00\nDigi-TV muutub kasutajale üha personaalsemaks, mitmekesisemaks ja täiuslikumaks. Teenusepakkujate eesmärk on leida konkreetse vaataja jaoks oluline, et seda talle tarbimiseks pakkuda osata.\nElioni digi-TV klientidele on arendusjuhi Alar Lutsari arvates kõige meeldivam arendus meediaalbumi teenus, mis jõuab turule juba enne jõule.\nUudne teenus meediaalbum võimaldab Elioni digi-TV klientidel vaadata teleri ekraanilt Hoti keskkonda üles laaditud fotosid ning anda vaatamisõigusi ka oma sõpradele, kes kasutavad samuti Elioni digi-TV teenust. Kõik Hoti meilikonto omanikud saavad kasutada kuni 1GB tasuta kettaruumi fotode üleslaadimiseks.\nInternetis on võimalik albumid nähtavaks teha kas kõigile või valitutele. Hiljem plaanib Elion luua võimaluse laadida meediaalbumisse ka klientide endi videofaile ning neid samuti digi-TV kaudu vaadata ja sõpradega jagada.\nJärgmise aasta esimeseks arenduseks on Elionil Hoti keskkonna e-posti lugemise ja saatmise võimalus digi-TV kaudu teleri ekraanilt, kasutades selleks kas digiboksi pulti, mis on aeglasem võimalus või siis spetsiaalset digiboksi klaviatuuri, mis on kiire ja mugav lahendus.\n"Digi-TVsse lisanduvad lähiajal ka online-mängud, mis on esialgu personaalsed, hiljem võrgumängud, mida saab mängida teiste digi-TV klientidega," lubab Lutsar.\nViasat jätkab tehniliste uuendustega, millega juba algust tehtud. Käesoleval aastal jõudis tarbijateni ViasatSLINGi teenus, mis kujutab endast võimalust oma digi-TV kanaleid vaadata interneti vahendusel kodust eemal olles.\n"Jälgime huviga arenguid, mis toimuvad telepildi järgmise põlvkonna standardi ehk HDTV (inglise k "high-definition TV") arengus eelkõige Euroopas, kuna satelliittelevisioon on HDTV edastamiseks hõlpsaim viis ja Viasat on HDTV-kanalite näitamiseks tehniliselt valmis," teatas ASi Viasat Eesti piirkonna arendusjuht Krista Leppiko.\nElion pakub selle aasta maikuust alates digitaalset videolaenutusteenust, mis on klientide poolt väga hästi vastu võetud.\nStarmani kommunikatsioonijuhi Timo Hartikaineni kinnitusel saab sarnane teenus orienteerivalt järgmise aasta suveks kättesaadavaks juba ka kõikidele Starmani digi-TV klientidele.\n"Töötame pidevalt ka selles suunas, et klientidele koduse videolaenutuse (Video On Demand ehk VOD) kaudu edastatav filmi- ja saadetevalik oleks võimalikult mitmekesine ja suur," ütles Hartikainen.\nElioni videolaenutuse edu näitel on selge, et vaatajatele pakub see teenus suurt huvi.\n"Videolaenutuse kasutus tõuseb iga nädalaga - kui alguses oli keskmine tellimuste hulk 500-600 tellimust päevas, siis nüüdseks tuleb iga päev keskmiselt 1000 tellimust. Nädalavahetusel ulatub tellimuste arv 1500-1600ni päevas. Tänaseks on tehtud videolaenutuses üle 90 000 tellimuse," sõnas Alar Lutsar.\nElioni videolaenutuses on hetkel võimalik valida enam kui 300 filmi, kontserdi, saate ja loengu vahel, mille hinnad jäävad vahemikku 0-50 krooni 24tunnise tellimuse eest.\nTelevaatajate hulgas on populaarsed tasuta loengud, mida Elion toob vaatajateni koostöös SEB Ühispanga ja Eesti Konverentsikeskusega.\nIgal nädalal teevad vaatajad Lutsari sõnul digitaalset videolaenutusteenust kasutades üle 1000 loengutellimuse. Loengute valik täieneb Elionis igal nädalal keskmiselt kahe loenguga.\nMis tavatelevisiooni puudutab, siis rikkalikuma kanalivaliku eest lubavad hoolitseda kõik kolm teenusepakkujat. "Kuulame oma klientide arvamusi ja soove ning peame neid meeles, kui oma paketti uusi kanaleid lisame.\nKanalivaliku suurendamisel arvestame ka seda, et vaatajad on üles näidanud suurt huvi rahvusvahelise spordikanali ja värskeimaid kassahitte näitava filmikanali vastu," kinnitas Krista Leppiko Viasati nimel.\nElion plaanib lähitulevikus välja arendada digi-TV chat'i võimaluse, millega erinevate telerite taga olevad inimesed saavad otse ekraanil kommenteerida näiteks hetkel eetris olevat filmi või jalgpallimatši.\nJärgmise aasta eesmärgiks võtab Elion kogu digi-TV keskkonna mitmekeelseks muutmise.\n"Esialgu toome juurde vene keele, mis võimaldab kogu digi-TV keskkonnaga kaasnevat lisainfot (kanalite ja saadete tutvustusi, elektroonilist saatekava, digiboksi seadeid, infot, teemapakettide tellimisi, filmide tutvustusi videolaenutuses, meediaalbumit, e-posti ja muud) kuvada ka vene keeles," tutvustas Lutsar.\nHoopis mitmekesiseks muutub telerivaatamine klientidele, kes kasutavad saateid salvestava digiboksi võimalusi. Hetkel pakub salvestavaid digibokse Eesti tarbijale Starman. Viasat testib sama teenust enne Eesti turule toomist Skandinaavia klientide peal.


Kõik lood märksõnaga „e-resident” - FoundME\nE-residendid on Eesti teenusmajanduse sektori uus arengumootor\nE-residendid on Eestis loonud üle 21 000 ettevõtte, mis on riigile toonud juba 90 miljoni euro ulatuses maksutulu. E-residentide peamiselt virtuaalsete teenuste pakkumisest on saanud teenusmajanduse sektori kiiresti kasvav haru.\nEttevõtlikud ukrainlased saavad tasuta e-residentsuse\nE-residentsuse programm koos e-residente teenindavate ettevõtetega hüvitab Ukraina kodanikele riigilõivud, kui nad taotlevad e-residentsust ja asutavad ühtlasi Eestis osaühingu selle aasta jooksul.\nE-residendid asutavad ettevõtteid rekordilise tempoga\nE-residendid asutasid mullu 4700 uut ettevõtet, mida on kolmandiku võrra rohkem kui 2020. aastal ja tähistab programmi ajaloo rekordit. Kokku on e-residendid loonud üle 20 000 Eesti ettevõtte.\nEesti lõpetab Venemaa ja Valgevene kodanikele e-residendi staatuse andmise\nValitsus otsustas võimaliku sanktsioonidest möödahiilimise ning Venemaa ja Valgevene ebaseadusliku tegevuse takistamiseks peatada uute Eesti e-residendi staatuse väljastamise Venemaa ja Valgevene kodanikele.\nE-residendid purustasid rekordi: ettevõtted lõid kõiki ootuseid\nMullu laekus e-residentide Eesti ettevõtetelt maksutuluna 32,5 miljonit eurot. Seda on võrreldes 2020. aastaga ligi 90% rohkem ja tähistab programmi ajaloo rekordit. Enim laekus makse e-residentide Eestisse loodud info ja side valdkonna firmadelt.\nE-residentsus alustas koostööd maailmakuulsa ükssarvikuga\nVärskelt e-residentsuse virtuaalse turuplatsiga liitunud Deeli väärtuseks hinnatakse 5,5 miljardit dollarit. Ettevõte muudab 150 riigis üle maailma rahvusvaheliste töötajate ja vabakutseliste palkamise kiireks ja murevabaks.\nE-residentide arv kasvas tänavu 12 000 võrra\nTänavu kasvas e-residentide arv rohkem kui 12 000 võrra, mida on pea sama palju kui sündis aasta jooksul Eestisse lapsi. Enim lisandus uusi e-residente Venemaalt, Hispaaniast ja Saksamaalt. Kokku on Eestil ligi 90 000 e-residenti 177 riigist.\nE-residentsuse programm sai uue juhi\nE-residentsuse programmi juhi kohale asub järgmise aasta algusest üle 20aastase IT- ja finantstehnoloogiavaldkonna kogemusega Lauri Haav.\nKoroonaviirus viis huvi e-residentsuse vastu\nVälismaalaste huvi e-residentsuse programmis osalemise vastu on koroonaviiruse tõttu aastases võrdluses langenud veerandi võrra. Olemasolevatest e-residentidest troonivad asutatud ettevõtete arvu poolest esikohal aga Ukrainast pärit e-residendid, selgub RIA.com Marketplaces ülevaatest.\nE-residentsuse elluviijad tõrjuvad riigikontrolli süüdistusi\nE-residentsuse programmi tegevjuht Ott Vatter tõrjub riigikontrolli auditis esitatud süüdistusi, leides, et kuna pikaleveninud protsessiga auditi materjalid on vananenud, on paljud kitsaskohad juba lahenduse leidnud või töös.\nKaheksa eestlast kümnest usaldab e-teenuseid\nUuringufirma Norstat värskest uuringust selgub, et Eesti digiriigi üle tunneb uhkust 76% Eesti inimestest ja riiklikke e-teenuseid usaldab 82% elanikkonnast.\nApp brings Estonians and e-Residents together\nEstonian e-Residents International Chamber Association (EERICA) brings Estonians and e-Residents together via app RUNO.


KIRJALIKUD LOOMELOOD: ARTIKLID\nkirjanik Kristel Salu koduleht\nMÕNINGAID KAASTÖÖNÄITEID ajalehtedele-ajakirjadele:'\nPalju positiivset vastukaja leidnud artikkel...:\n"Eesti Naine" 2014\nMis imeasi see vaimne areng selline on? Temast räägitakse kõikjal, nagu oleks ta moodsa aja lemmikloom,keda on ütlemata trendikas pidada. Kuigi tema ülalpidamiskulud pole just väikesed, sest tõupaberite väljastamine maksab nii mõndagi ja õige tõu valimine sadade seast – üks parem kui teine -, pole ka teps mitte kerge töö... Tekib küsimus, kas need, kel pole soovi või võimalust endale ametlikult sellist kodulooma soetada, on kehvemad kui teised?\nNali naljaks, kuid vaimne avardumine on meie praeguse aja märksõna. New age ringkonnad räägivad transformatsioonist ja avanemisest kõrgematele teadvustasanditele, kus inimest ootab ees tema kõrgem mina. On neid, kellega juhtub see üleöö ja neid,kes pingutavad valgustumise nimel päevast päeva. Mõni tegeleb enda teadliku arendamisega vaikselt nurga taga, teine ei jäta vahele ühtegi koolitust ega kursust. Mõni kuulutab suurt tõde valjuhäälselt ja pealetükkivalt, teine laseb kaaskondsetel ise paljutähendusliku pilgu all arvata, millisel kirgastumise astmel ta parasjagu viibib. Ja mõni lihtsalt on vaimne.\nKas tegu on tõepoolest moodsa aja moehullusega või millegi palju sügavamaga? Või on õigupoolest tegu nii ühe kui teisega, olenevalt konkreetsest inimesest?! Mulle isiklikult tundub küll nii.On inimesi, kes elavad oma igapäevast elu ja nendega see lihtsalt toimub – nad arenevad ja avarduvad ilma, et otseselt selle nimel mõne meetodi siseselt näpuga rida ajaks. Nende igapäevane elu ongi nende vaimne areng ja nii mõnigi kord on nad palju avarama pilguga, kui need, kes ei jäta vahele ühtegi koolitust või kohtumist gurudega...\nTeiseks on need, kes on tõsiselt sunnitud endaga tööd tegema ja teadlikult avarduma, sest elu on neid mõnda väga keerulisse olukorda asetanud. Ja kolmandaks need, kes vaimsust endale ostavad... Õigus jah - neljas grupp on veel, igavlevad uudishimulikud.\nEsimesed justnagu ei kuulugi vaimse arengu maailma. Teist tüüp inimestest räägitakse üsna harva, kuna nende puhul on tegu väga sügavuti esoteerilise ja teaduslikult tõestamatu teema esindajatega. Kolmandatest räägivad vaid väljavalitud väljavalitutele...Neljandatest räägivad kõik, sest selle grupi esindajad sobituvad hästi meelelahutusrubriiki.Ja nii jõuamegi taas algselt püstitatud küsimuseni – mis imeasjaga on vaimse arengu puhul tegu? Kus läheb piir sügava vaimse enesearengu ja magusa tsirkuseäri vahel, mis müüb armastust ja valgustumist?\nOlen ise vaimsel enesearengurajal käinud paarkümmend aastat ning olenevalt aja-ja arenguhetkest kuulunud iga grupi esindajate hulka... Seetõttu söandan ka sel teemal sõna võtta, kuna vajalikke võrdlusmomente jagub küllaga. Tõdemus, milleni olen jõudnud, on lihtne: vaimset avardumist ei saa osta ja forsseerida! Kuigi nii mõnedki vaimse arengu praktikad just seda pakuvadki...\nMäletan oma Castaneda raamatute lugemise ajast lauset: „Vabatahtlikud ei ole sellesse maailma teretulnud!“ Vana tark indiaanlane pidas sellega silmas asjaolu, et inimene peab olema küps vaimse maailma tarkuste jaoks. See pole asi, millega lihtsalt igavust peletada või uudishimu toita. Seega pidi inimese elus juhtuma mingi selline sündmus, kus tavamaailma teadmistest enam ei piisa ja olukorra lahendamiseks tuleb pilk pöörata siseilma. Üldjuhul oli see mingi üsna traumeeriv olukord,mis tõukas inimese vaimselt avarduma. Tänapäeval jagatakse aga selliseid teadmisi raha eest kõigile ja kõikjal, kuid sageli üsna poolikul kujul. Ning see teebki asjast nii mõnigi kord pigem moehulluse ja naljanumbri, kui tõsise vaimse praktika.\nKahtlemata võib jooga, vabastava hingamise või muu säärasega tegeleda igaüks. Sest lõõgastvate ja pingeid maandavate vahenditena on need suurepärased. Kuid - kui minna sügavamale või jõuda praktikateni, mis otseselt pakuvad teadvuse avardamise nippe või lükkavad inimese ühelt teadvustasandilt teisele, siis on vaja palju suuremat ettevalmistust ehk teadlikkust. Sest kui asjatundmatut inimest energeetilises plaanis avardada, siis lisaks egolaksule võib temaga juhtuda igasugu imelikke või suisa ohtlikke asju, kui teadvus pole võimeline seda mõistma ja teadlikult kasutama. See ongi põhjus, miks vaimne eneseareng peaks toimuma omal ajal ja omas tempos!\nVõõra teadvusprogrammi importimine oma energiasüsteemi on suur risk neile, kes tõepoolest soovivad jõuda kontakti omaenda kõrgema minaga. Sest liites end mingi kindla süsteemi või koolkonnaga,annad sa paraku osa oma hingest ja energiast selle süsteemi toiteks.Loomulikult saad ka vastu midagi, kuid kas see ikka on sinu enda kõrgem vaimenergia, mis selle läbi avaldub...?\nIga meetod on nagu purk, mille sisse on marineeritud mingi õpetus. Jah, see võib päris hästi maitseda, kuid iva on selles, et retsepti võib alati edasi arendada. Kuid purgi sees olles pole see enam võimalik – asi on valmis ja küps ning maitseb kindlal moel. Selle„hoidise“ looja on retsepti välja töötanud ning üldjuhul serveerib seda kui ainuõiget ja head asja – reklaam onju oluline! Kuid siin ongi konks – ehk on see konkreetne õpetaja oma õpetusega jõudnud vaid poole peale ning võimalik on luua selline „hoidis“, mille maitsenüansid on palju peenemad?! Ehk on inimesel, kes oma õpetaja retsepti järgib, määratud jõuda palju kõrgemale ja kaugemale, ning luua oma ja veelgi maitsvam maius!Kuidas ta seda aga teha saab, kui on doktriini kinni jäänud, arvates, et selle teadvuspurgi programmiga kõik piirdubki? Mugavusihalejatele on see muidugi sobilik lahendus valmis toidu kujul...\nOma kogemustest lähtuvalt võin öelda, et sageli nii juhtubki. Inimene võtab mingi õpetuse omaks ja jääb sinna kinni. Tegelik vaimne rada algab aga täielikust vabaks laskmisest. Selleks tuleb kõikidest süsteemidest väljuda, et jõuda päris oma minani. Kuid see nõuab väga suurt julgust ja eriti teadlikkust, et mõelda oma peaga, kuulata oma südant ja teha omi valikuid. Et seda mõista, tuleb nii mõnigi kord need süsteemid enne läbi käia ja kui on õnne,siis neist koos kogemuspagasiga avardunult väljuda. Ja olles alles seeläbi kollektiivteadvusest vaba, asetub kõik omale kohale. Julgen väita, et alles siis algab päris vaimne areng, sest siis ei ole sa enam vabatahtlik... Siis saab sellest elu loomulik osa, mitte põgenemine reaalsusest valgustumisse, kaelas silt:\nosta endale ka –\nmul on parim retsept,\nmujalt seda ei saa... !\nAUSTRAALIA METSIK LÄÄS (DCS.)\n"Eesti Naine" 2013\nKuna olen pikemalt elanud Austraalias, siis sai reisihimulistele, kes ehk korraks sinnakanti satuvad, kirjutatud tutvustav lugu:\nKui kavatsed oma nina toppida nii kaugesse\nilmanurka nagu Austraalia, täpsemalt Lääne-Austraalia edelaosa, siis on mõistlik endale väga täpselt selgeks teha, kas lähed puhkama või tahad kogeda sealset eluolu. Väga vaba ja\nmuretu õhustik soodustab puhkamist igati ning kilomeetrite viisi võimsate surfilainetega liivarandu, kus pikutada ja peesitada, leidub ohtralt. Aga kui juba maakera teise otsa tuldud, tasuks peesitamise kõrval siiski ette võtta põhjalikum tutvumine kõige kohalikuga. Ning jalgsimatkad Edela-Austraalia rahvusparkide matkaradadel, kus suurem osa teest kulgeb ülesmäge, on igati soovitatavad! Lääne-Austraalia tervikuna on valdavalt üsna lame, kuid üle ilma kuulsast Margaret Riveri viinamarjapiirkonnast allapoole kulgev ala on võrdlemisi mägine. Rahvusparke leidub siin hulgaliselt, üks ilusam kui teine. Nimekirja neist leiad paari hiireklikiga üles. Kuid isegi kohapeal pimesi ringi sõites satud mõnda neist varem või hiljem.\nAustraalias saad kinnitust, et maakera kuklapoolel viibides ei kuku sa mitte ilma äärelt alla, vaid võid leida hoopis uued seisukohad! Sest Austraalia on teistsugune maa – suur ja ilus ning omaette olijale iseloomulikult veider ka. Seega soovitan lisaks loodusilu nautimisele teha tutvust kohaliku olme ja inimestega, kes üldjuhul on väga sõbralikud ja abivalmid. Ei tasu ehmuda, kui iga võõras inimene küsib sinult esimese asjana, kuidas sul läheb. Eestlaslik lähenemisviis kohe kurtma hakata võib sellise suhtlemisstiili korral tasapisi optimismiks muunduda. Sest säravail silmil esitatud küsimusele tundub äkki jube totter vastata: tänan küsimast, aga kehvasti läheb, sest...\nMuidugi on kurtmine mõneti põhjendatud, sest kliima on meite maal vilets, raha ja tööd pole kunagi piisavalt ning naaber on kade... Kuid kohupiimakooki sa Austraalias ei saa, pangaülekanded võtavad aega mitu päeva, internetilevi on omadega keskajas ja üheski majas pole ahju, kuhu õdus tuli süüdata! Mida aga tahaks, sest isegi siin on vahel külmad ilmad!\nHead on aga piisavalt, et reis Austraaliasse ette võtta. Kui oled seni harjunud ookeani lainemühaga CD-plaate ostma, et nende saatel mediteerides pingeid maandada, siis pärast Austraalia külastamist sa neid enam vahest nii palju ei naudi. Sest päris ookean ja tema üminad on ikka midagi muud – väga puhastavalt läbiraputav on see heli, mida võibki siin nautima jääda. Surfilainetega lahesoppe, mida ümbritseb mägine äärispits, kulgeb piki läänerannikut kümnete viisi. Yallingupi, Redgate’i ja Middletoni rannad on seni osutunud minu isiklikeks lemmikuteks.\nKuid ka sisemaal on oma võlu. Loodusel on siin leidunud erilist kunstimeelt ja värvitaju – oliivirohelised metsasalud on ääristatud Austraaliale omase pruunikaspunase pinna-sega – parimat värvikombinatsiooni annab otsida, et silm puhkaks, hingest rääkimata. Ning parimaks näiteks siinsete puude suursugusest ilust ja väest on kahtlemata Valley of the Giants Denmarki lähistel.\nKõikjal ringi lendavad rohelised papagoid on siinsed „tuvid“, kes pakuvad samuti nautimisväärset silmailu. Tuvid ise on aga siinmail pandud loomaaia puuri, et kohalikud teaksid – ka sellised hallid linnud on kuskil olemas. Sageli võid ka kingapidi kokku joosta sisalikega, kes rahumeeli linnatänavaid ületavad. Üldjuhul on nad umbes 30 sentimeetrit pikad,kuid looduses võid kohata ka päris suuri gekosid. Ja kui rääkida kängurutest, siis nende nägemisest sa kohe kindlasti ilma ei jää. Kuid päikesetõusu-ja loojangu ajal ei maksa väga uljalt ringi kihutada, sest kahtlemata on neid siin teele jooksmas hulganisti rohkem, kui meitel metskitsi. Kui aga soovid neile siidpehme kasukaga imearmsatele olevustele pai teha, siis loomaparke, kus nendega silmast-silma kohtuda, leidub siin mitmeid. Näiteks Pentland Alpaca Animal Farm või Bunbury Big Swamp Wildlife Park. Ja olenevalt sinu asukohast võid aprilli ja novembri vahelisel ajal näha ka vaalu. Selleks korraldatakse spetsiaalseid vaalavaatlus-tuure.\nKui soovid puhkuse liita tervistava paastuga, siis säilitusainetest läbi imbumata värskeid ja eksootilisi puuvilju leiab poest piisavalt. Kuid kohvikute-ja restoranide kultuur on siin mõnevõrra kesine. Toidud on üsna head, kuid üldine õhustik tekitab siiski igatsuse Eestimaa eriilmeliste ja hubaste söögikohtade järele. Muidugi on ka erandeid, näiteks Dunsborough´s asuv Samudra öko-kohvik. Ise süüa tehas võib aga arvestada sellega, et kuldkollaste ja muredate eesti tuhlite asemel leiad sa siit kartulid, mis maitsevad kui naeris – see tähendab, et ei maitsegi kuidagi ja keeda või küpseta palju tahad, päris küpseks nad ei saagi. Ja õunadki võiks enne söömist pigem ahju pista, sest toorelt on need hammast murdvalt kõvad ja maitsetud.\nIlmselgelt ei saa aga tervet Austraalias viibimise aega lageda taeva all veeta, kuigi taevas on siin teistsugune ja sinnagi tasuks pikem pilk heita. Ringi liikumiseks on soovitatav rentida auto, sest vahemaad on pikad, kuid bensiin odavam kui Eestis. Ja kui muljeterohked päevad ning kuum ilm ära väsitavad, siis öömaja leiab kõige paremini karavanparkidest, sest seal on enam-vähem mõistlikud hinnad. Muidu on majutus üsna kallis, kui ei taha just mitme võõra inimesega ühes toas magada. Vanematele ja käratundlikumatele inimestele viimast varianti siiski ei soovitaks. Lisaks privaatsuse puudumisele on sellised ühiselamu tüüpi majutuskohad ka üsna räpased ning mõeldud eelkõige siia tööle tulevatele backpackeritele.\nKokkuvõttes on Lääne -Austraalia eelkõige sobilik turistile, kes ei torma suurlinna tulede järele, vaid keda tõmbab ehe farmielu ja kõikjal laiuvad viimamarjaistandused, väikelinnade vaikne võlu ja maaelu ehedus. Inimene, kes eelkõige soovib nautida looduse ilu ja matkamisvõimalusi ning kogeda elu naturaalsust väljaspool mugavustsooni, võib valida endale sihtpaigaks just läänepoolse osa Austraaliast. Sest Austraalia metsik lääs ootab just sind, seiklushimuline looduslaps!\n"Eesti Naine" 2015\nIlmselgelt on elu neljakümnes verstapost midagi sellist, millest ei saa suurema kärata mööda minna. Isegi need, kes kollektiivteadvusega sinasõbrad pole ja igasugu numbriliste daatumite peale vilistavad, tajuvad seda kui olulist murrangut oma elus. Teadvusesse jõuab veidi hirmutav arusaam, et nüüd algab elu kõige märkimisväärsem kümnendik ja kui see maha magada, siis on jokk…\nJah, kahekümnendates pole muud märkimisväärset kui inimese võime tunda end kõiketeadvalt enesekindlana ning seega võitmatuna. Kõik on veel ees ja aega on küllalt. Kolmekümnendates on märkimisväärne see, et justkui on ikka veel aega, aga samas enam eriti ei viitsi, kuna paraku alati ei võidagi. Kuid neljakümnendad on iseenesest märkimisväärsed – aega on täpselt niipalju, et on aeg tegutsema hakata ja muul polegi tähtsust!\nKunagi käis keegi välja sellise tarkusetera, et kui mehel pole kahekümneselt jõudu, kolmekümneselt mõistust ja neljakümneselt varandust, siis seda ei tulegi. No, mina annaksin sellele mõistusele aega atra seada, sest paraku on sel küll suur pea aga lühikesed jalad… Nende viimaste tõttu kipub ta võõrastele ja lühematele radadele, mis rutem kohale viivad. Aga võõral maatükil kehtivad ka võõrad reeglid. Ja lõpuks on asjalood nii nagu juhtus Karl soniga, kes lubas tulla kas kell kaks või kell kolm või kell neli, aga igatahes mitte enne kella viit…\nTolle jutu iva on nimelt selles, et üldjuhul saabub mõistus koos vanusega ja seda nii meestel kui naistel. Sest mida vanemaks inimene saab, seda rohkem saab ta iseendaks ja kas mitte see pole üks oluline arukuse tunnusmärk – maskiball on läbi saanud ja näokatte alt ilmub nähtavale omaenese näolapp. Too pole küll enam päris sile ja veatu, kuid arukas inimene ei soovigi sellises vanuses välja näha nii, nagu ta poleks elus mitte midagi kogenud…\nMaski langemise alguspäevil hakkab aga enamikul igalt poolt kihelema. Nagu oleks elu äkki püstolitoru ribide vahele torganud ja kuklasse sisistanud: ela või hääbu! Naised kes moodsa aja nähtusena on pikalt priiusepõlve nautinud, otsustavad saada oma esimese lapse. Ja need, kes olnud 20 aastat abielus, hakkavad äkki otsima iseennast. Sageli küll põhjusel, et see „ela või hääbu“ käis nende mehe ribisid torkimas. Selle tulemusena avastas too, et oma jõu ja varanduse baasil on ta vägagi ligitõmbav isik, kelle väärtusi poleks paha ka laiemalt maailmale pakkuda…\nNiisiis ületab suur hulk naisi oma keskea lävepaku selle ukse kaudu, mille taga asub valguküllane vaimumaailm. Muude valikute vähesuse tõttu asub pikast suhtest väljuv naine uude suhtesse pigem mõne vaimse õpetusega. Ja võib avastada endas seni unehõlmas olnud anded. Mõned paraku ka illusoorsed... Seda viimast seetõttu, et kui senine elu on kokku kukkunud, siis vajab valutav hing kiirkorras uut elumõtet. Kuid elul on paraku omad reeglid ning raha eest ja kiirustades oma elumõtte taastamine loob praegusel ajal hulganisti ebaprofessionaalseid vaimsete tõdede kuulutajaid. Nii sünnivad moodsa aja tervendavad, kelle vaim lähtub võimust, kuna on sügavamal tasandil tervenemata…\nVaimumaailmas saab kulgeda vaid tasa ja targu. Püüdes läbida mitu klaasi korraga juhtub see, et lõpuks tuleb kursust kordama jääda. Kuna me aga elame ajal, mil kõigil on kiire, siis on ka vaimuvallas müügil palju kiirtoitu. Pealtnäha on see toit nagu iga teinegi. Kuid tegelikult ei anna seda võrreldagi toiduga, mille oled ise valmistanud enda maalapil kasvatatud toorainest. Külvata, väetada, kasta, korjata, puhastada, maitsestada ja küpsetada ise – see võtab palju aega, kuid kogemus mida saab sel kujul proovides ja katsetades, on ülimalt väärtuslik! See ei ole valmistoit, mille keegi on enda retsepti järgi teinud ainetest, mille päritolu pole ehk teada ja mis võib lõpuks tekitada seedehäireid…\nSamamoodi tahab meeski keskea lävepakule komistades kohe elule uue mõtte leida ja omal moel kiirkorras „valgustuda“. Tunda end uuesti noore ja võitmatuna on oma esimesest noorusest väljunud mehele täielik nirvaana seisundisse jõudmine. Ja kiireim ning lihtsaim moodus on loomulikult uus suhe ning üldjuhul mitte mõne vaimse õpetusega.\nNeed on loomulikult vaid mõned klassikalised näited, millest järeldub, et igaühel on käia omad kirgastumise rajad. Ning vähesed jõuavad kohale enne kella viit… Sest kes kiirustab, see komistab ja sageli ka kukub.\nNeljakümnendate kihelusaste sõltub paljuski kahekümnendates tehtud valikutest. Kui need on olnud teadlikud, siis inimene neljakümnendate lävepakul ninali ei kuku. Kuid nooruse uljuses uisapäisa tehtud valikud varisevad kolinal kokku. Ja elu on näidanud, et neid varingute alla jääjaid on kordades rohkem. Aga nagu öeldud - kes oma kondid kiiremini kokku korjab, ei pruugi sugugi võidumees olla.\nSeega tundub, et kõige veidram ja samas kõige elutervem grupp neljakümnendate ukse taga on need tüübid, kellel alles siis algab esimene noorus. Sest mingil põhjusel pidid nad noores põlves olema väikesed vanainimesed ja nooruse rumalused jäid üldse tegemata. Need ongi inimesed, kes lähenevad keskeale teiselt poolt ja ehk on just nemad need kõige õnnelikumad elumere lainelaudurid?! Kõik tõsised ja asised asjad on aetud ja nüüd on aeg hakata mängima. Kuid seda mitte enam niisama rahmeldades, et elul veel sabast kinni saada, vaid teadlikult.\nKui sa teed nooruses omi valikuid lähtuvalt sellest, mida teevad teised, siis suure tõenäosusega jõuadki välja ei kuhugi. Ja seal hakkab sul väga kiire, et veel kuskile jõuda. Kui aga elu on sind miskipärast suuremast massist eraldanud ja suunanud täiesti teistsugusele rajale, siis hakkad mõtlema oma peaga. Selline elukäik õpetab olema kannatlik, jälgima elu kõrvalt ja külvama ise oma vilju, mida süüa… Sel juhul ei rahulda inimest üheski vallas kiirtoit. Sellisel inimesel on „päris“ elust kõrvale jäämisega arenenud oskus jõuda keskikka omas tempos talle sobival ajal ning asuda seda rahulikult nautima. Võib-olla on samal ajal ka tema neljakümnes juubel.\nAustraallased käivad peamiselt puhkamas Balil, sest see on väga odav! Seega sai kah nende moodi oldud ning seal "söömas ja palvetamas" käidud:\nBali võttis mind vastu tohutu kuumusega. Pärast üsna hirmuäratavat lendu, mille tingisid sandid ilmaolud, olin üsna läbi raputatud. Silme ette kerkisid filmidest tuttavad stseenid, kuidas inimesed põlvili laskuvad ja maapinda suudlevad, kui kindel maa lõpuks jalge all. Seda ma siiski tegema ei hakanud, vaid suundusin tolli, kus kedagi ei huvitanud, kes sa oled ja kust tuled ning miks sa just siia ilmanurka kolistasid. Peaasi, et viisaraha käes, head teed sul minna.\nMinu autojuht ootas mind, nimesilt paelaga kaelas. Auto ise oli igavesti uhke, konditsioneer töötas korralikult ja sain viimaks veidi hinge tõmmata.\nLinnapilt oli rohkem kui kaootiline. Imeilusad templid vaheldusid lääbakil barakkide ja reklaamsiltidega, nagu oleks terve maailm ühele väiksele saarele kokku jooksnud. Mu reisiplaan nägi ette hotelliteele jäävate vaatamisväärsustega tutvumist.Esimesena viidi mind kunstnike külla. Kõik kohad olid otsast otsani maale täis ja iga nurga peal nokitses keegi midagi uut teha. Käis kunsti t o o t m i n e sõna otseses mõttes.\nMaalid olid ilusad ja värvilised, aga üsna ilma hingeta – kohe tunda, et tehtud ainult müügi eesmärgil, mitte suure loomepalangu sunnil. Järgmise visiidi tegime ehtemeistrite külla. Käsitööna valminud ehted olid muidugi vaatamist väärt, aga kuna mina eriti ehteid ei kanna, väärtustasin neid ostusoovi esitamata. See tegi naistele, kes iga hinna eest üritasid mulle midagi maha müüa, suurt meelehärmi. Kuigi neist oli kahju, suutsin siiski ei öelda lubadusega, et kui ma oma mehega abielluma hakkan, tuleme just sinna sõrmuseid valima.\nGoa Gajah (Elephant Cave) – kuulus hinduistliku templi koht – oli väga ilus ja pakkus võimast elamust. Kuni hetkeni, mil külje alla pugenud giid hakkas mulle ilma pikema sissejuhatuseta templi ajalugu tutvustama. Aga et see esmapilgul tasuta tundunud loeng tuleb lõpuks kinni maksta, seda teadvustasin alles mõne aja pärast. Andsin mehele nii palju, kui mul parasjagu peenemat raha kotis oli, ja tundus, et ta solvus täiega – järelikult oli seda liiga vähe. Aga suuremat summat ei soovinud ma tõesti välja käia, sest järgmine rahatäht mu kotis oli hotelli tarvis arvestatud. Suutsin lõpuks selgeks teha, et mul t õ e s t i rohkem raha ei ole. Mõtlesin, et kas nüüd kargavad džunglist välja mustad mehed ja viivad mu arestimajja... Õnneks osutus mu fantaasia liiga kõrgelennuliseks.Jõudsin rahulikult autosse ja mõne aja pärast hotelli. Juhtunu oli aga väärt kogemus, kuidas sealses kultuuriruumis tuleb reageerida mitu minutit ette. Isegi siis, kui lennuilm ja kuumus on su ajud üsna olematuks lahustanud.\nÖösel oli kohutav äike. Ja keegi külastajatest oli oma pisikese pitsu jätnud hotelli sisehoovi ketti ning too klähvits ei andnud minutikski rahu. No, ausalt öeldes, kui ma koer oleksin, klähviksin kah nördimusest äikese käes öö otsa, et pererahvas on mu sellises olukorras unustanud. Seega andsin ma kutsule andeks ning püüdsin peale kahte magamata ööd ja muljeterohket päeva siiski veidikeseks sõba silmale saada.\nHommikul ärkasin kukelaulu peale. Päike paistis ja rahu oli maa peal. Ja mulle anti järgnevateks päevadeks väga ilus ülemise korruse rõduvaatega tuba, kus oli baldahhiiniga voodi . Nüüd tundsin end küll olevat paradiisi saabunud. Hommikusöögiks võtsin kuulsaid banaanipannkooke ja nautisin hommikukohvi basseini ääres. Ja siis oli aeg teha tutvust Ubudi linnaga, mis oligi minu Bali reisi peamine sihtpunkt.\nLinnapilt oli üliväga kirju. Kohutavas palavuses liiklesid läbisegi autod, bussid, koerakrantsid, inimesed ja tohutu hulk mootorrattaid. Kõik mootoriga liikuvad mehhanismid andsid pidevalt signaali. Kõnniteed puudusid ja samal ajal hüppasid igal minutil justkui maa alt välja müüjad, kes üritasid su segadushetke osavalt ära kasutada ning midagi pähe määrida. Otse loomulikult olin minagi tulnud imeodavate ja superilusate kleitide jahile. Kauplemise nõksud said tasapisi selgeks. Tuleb öelda oma hind ja jääda sellele kindlaks! Sest kaubavalik on nii suur, et ilma kohe kindlasti ei jää. Seega pole vähimatki vajadust maksta poole rohkem. See hind on neile, kes kaubelda ei oska või ei viitsi. Viitsimise küsimus võib sellise kuuma ja sagina sees muidugi esile kerkida. Aga kui juba turule jõutud, siis tasub ka kauplemist mõnuga võtta. Elamus ju seegi. Ja rõõm odavalt saadud aga kvaliteetse kauba üle tasub selle kindlasti ära.\nJärgmine päev oli minu Bali reisi tipphetk. Käänulised džungliteed, mille kõrval haigutas lõputuna näiv kuristik, olid täpselt nii laiad, et kõrvuti mahtus sõitma mitte rohkem kui poolteist autot. Kuidas autojuhid seal ilma kuristikku sõitmata liigelda suutsid, on tänaseni mõistatus. Gunung Kawi (Poet Mountain) tempel võttis mu aga suisa hingetuks. See on koht, kus iga vähegi tundlikum inimene midagi tunneb... Seal on mingi hingus, mingi energia, mingi nähtamatu läbiraputav jõud, mis paneb su keha surisema ja avab vaimu hoopis avaramatele teadvustasanditele... Seega – kelle maailmapilti kuuluvad nn. valgustumiselamused, peaks kindlasti võtma ette reisi just sellesse templisse!\nSama päeva õhtul jõudsin külastada ka Bali loomaaeda, mille hind osutus aga hirmkalliks isegi Bali kohta. Kuna aga reisigraafik ei lubanud ajaliselt enam muid sihtpunkte valida, otsustasin siiski selle kasuks. Loomaaia elanike hulk ei olnud just eriti suur, aga keskkond oli muidugi muljetavaldav. Kutasse jõudsin üsna hilja õhtul. Autojuht oli õnneks väga kannatlik, kui ma kahe esimese majutusasutuse suhtes rahulolematust üles näitasin. Lõpuks valisin siiski ühe koha välja, sest väsimus oli väga suur. Algas tugev vihmasadu, nii et linnatänaval sai põlvini vees kahlata. Tuli aga välja, et joogikõlbulikku pudelivett polnud õhtul kell kaheksa võimalik enam kuskilt hankida. Leppisin ennemalt soetatud õuna ja jogurtiga, et veidike janu leevendada. Hommikul otsustasin, et lähen lennujaama jalgsi, kuna aega oli ja milleks siis kulutada raha taksole. Infopunkti mees, kelle käest teed küsisin, vahtis mind nagu ilmaimet, kui ütlesin, et soovin need mõned kilomeetrid jala maha käia, 10 kilone seljakott seljas. Lisasin, et ma olen tugev tüdruk ja näidaku aga minekusuund kätte. Mees jäigi mulle, olematu kehakaaluga kõhnukesele naisterahvale, rumala näoga järele vahtima. Ilmselt mõttega, et kas ma olin ikka päriselt olemas või olin vaid kuumakahjustus tema ajukäärus...\nKui lõpuks ilma ära eksimata lennujaamas olin ja oma koti otsa maha istusin, tundsin et olen ikka puhkamisest päris väsinud. Puhkus oli ju mu selle reisi eesmärk. Lennuni oli mitu tundi aega. Võtsin oma MP3 mängija, et veidi rahustavat muusikat kuulata. Samal ajal vajus ooteruumi suur grupp pilusilmseid hiinlasi. Kõik vatrasid täiel häälel ja vehkisid närviliselt kätega. Mul hakkas pilt juba veidi eest ära vajuma, sest end korralikult välja magada polnud ma viimaste ööde jooksul saanud. Panin kõrvaklapid pähe, vajutasin nupule ja mu kõrvu kostus... Ukuaru valss... Hakkasin täiel häälel naerma, hirmutades hiinakad eemale. Kuulata sellist lugu Denpasari lennujaamas, silme ees virvendamas tohutu hulk pisikesi inimesi, kellede hääl minuni enam ei kostunud, tundus väga sürrealistlik vaatepilt. Mõtlesin, et kui ma oleksin filmirežissöör, oleks selline kujundlik lõpustseen mõjusalt paljuütlev ning võtaks teema kenasti kokku: sügavalt vaimse kultuuriajaloo läbiraputav vägi ning ilu segunemas kaasaja kaootilise müra ja odava stiililahendusega... - selline oli minu Bali.\nPEEGELPILT EI VALETA(DCS)\n"Eesti Naine" oktoober 2015\nMilline pilt kangastub meie silme ette, kui peaksime kirjeldama vaimselt avardunud inimest? Ilmselt näeme sellist tegelast, kes on üdini positiivne, mõtleb ainult helgeid mõtteid, armastab tingimusteta kõiki ja kõike, räägib inglikeeles, naeratab ja on permanentselt õnnelik. Kuid lähtudes sellisest nägemusest, püüavad paljud meist olla paremad, tublimad ja õnnelikumad kui tegelikult on. Ja siis juhtub see, et valgustumise asemel löövad hoopis korgid välja... Siis on tuba pime ning vaimsed õpetajad viibutavad näppu - järelikult ei mõelnud sa piisavalt positiivselt ja samastusid liialt oma muredega, mis pole muud kui illusioon... Kuid - kui oled oma senise elu ja ebateadlike valikute tagajärjel seal, kus parasjagu oled, siis nipsti läbi valu naeratamine on väga valus... ja valu on vägagi reaalne!\nMaailma võib olla täis tarku raamatuid ja veel targemaid inimesi, kes kõik räägivad sinu masenduse -ja meeleheitehetkedel iseenesest vägagi õiget juttu: „Mõtle positiivselt! Ära virise! Võta end kokku! Lase vabaks! Miks sa midagi ette ei võta - mine sinna ja tee seda praktikat või mine tänna ja tee toda praktikat!“ jne. – Selliseid lauseid kuulevad kõik, kes omadega puntras, kuid kas need laused reaalselt kedagi aitavad? Kui, siis ainult ütlejat ennast lootuses, et tagant torgitav oleks selline, nagu torkija tahab ja õigeks peab, sest muidu ei suuda ta oma positiivsust säilitada… Aga mis tunne on torgitaval? Kui sul kuskilt valutab, siis see valu ei kao, kui keegi valutavat kohta kaikaga togib! Seega võib taoline jutt sel momendil viia veel suuremasse masendusse. Sest rääkida on lihtne, väga lihtne neil, kes ise on sõnnikusest laudast justnagu karjamaale jõudnud. Siis on teise sõnnikuhais tappev ja et seda mitte rohkem sisse hingata, rutataksegi õpetussõnu jagama – nii mõnigi kord mitte selleks, et teine sõnnikust välja aidata, vaid et ei peaks ise selle teemaga rohkem tegelema. Sest see võib viia mõttele, kas minu enda vapper õnnenaeratus on ikka ehe?! Kas mitte minu karjamaa elu pole illusioon?\nInimene, kes targa teadjana sunnib teist masendushetkel positiivselt mõtlema, kardab ehk hoopis seda, et teise murehetk võib ka temast tuua välja selle, mis ta sügavale võltsnaeratuse alla on ära peitnud... Kuid tema kui vaimne inimene on ju teadlik, et püsivalt positiivne mõte, naeratus ja armastustunne on märk arengust, mis sest, et kogu see teadlikkus toimub sageli vaid mentaalsuse baasil… Kuid ehk on just sellised hetked proovikiviks ja märgiks, kui kaugel keegi tegelikult oma teadvuse avardumise rajal on. Sest armastada ja positiivne olla on lihtne, kui kõik on hästi. Kuid - kui läheb jamaks ja mõni tõbi välja lööb, siis on näha, kes esimese aevastuse peale jalga lasevad või targutama kipuvad.\nKõrvalt vaadates tundub seega, et nii mõnigi kord toimub see nn. moodne vaimne areng pigem ego arendavalt - kes on positiivsem, kes on õnnelikum, kes elab täiega hetkes, kes jaksab rohkem naeratada ning kõiki ja kõike ülevoolavalt armastada. Justnagu oleks uueaegse arengukontseptsiooni kohaselt arengust maas see, kes julgeb olla inimlikult ehe ja mõnikord ka vihastada, kurvastada või koguni muretseda\nVaimselt teadlik inimene näeb laiemat pilti ja teab, et kuigi tema vaim koosneb armastusest, siis tema inimkujul on ka kõikvõimalikud muud inimlikud tunded, mis nende kogemise hetkel on vägagi reaalsed. Seega - kui nende tunnete olemasolu eitada või püüda neist võimalikult kiirelt vabaneda, et näidata kõigile oma kõrget vaimsusastet, siis jäävad päris lilled, heinamaa ja päikesepaiste küll vaid mentaalseks konstruktsiooniks - lilledel puudub lõhn ja päike ei soojenda...\nJah, kuid mõnikord paistavadki ebatõelised asjad vägagi tõelised, sest usutava pildi loomiseks on kulutatud nii palju energiat... Kuid selle ehtsust hakkavad varem või hiljem lagundama inimesed, kes oma otsekohesusega toovad nähtavale varjatud poole. Kui inimene püüab olla tublim ja rõõmsam, kui ta tegelikult on, siis leiab ta oma elust ikka ja jälle kellegi, kes on negatiivne, irooniline, vihane, muretsev, ülbe, otseütlev, sarkastiline, masendunud jne. Sest see on tema enda peidetud pool. Ometi vaatab ta neid inimesi kaastundliku pilguga, kes ei kiirga kõikjale ainult valguse ja armastuse sõnumeid, vaid saadavad mõnikord kellegi lihtsalt pikalt – sellised inimesed ei saa ju olla vaimselt kõrgele arenenud? Või siiski? Kas ei seisne vaimne teadlikkus eelkõige tasakaalus? Kui suhkrut on liiga palju, siis tahaks ju lõpuks ka suutäie soolast?!\nVaimne areng pole asi, mida saab reeglitega piiritleda. Loomulikult on positiivne mõtlemine ja avatud süda märk suuremast sisemisest tasakaalust ja kõrgemast vaimsusastmest. Kuid selleni saab jõuda vaid siis, kui ka kõik need mitte nii toredad mõtted on teadvustatud ja välja elatud. Kui seda aga püütakse luua kunstlikult, välistades kiirkorras kõik muud tunded, siis pole midagi imestada, et kohtutakse enda vaimsusastme mõõtmiseks pidevalt vastaspoolega. Ja kui võrreldakse, kõrvutatakse ning pannakse „diagnoose“, siis ilmselgelt mängitakse vaid vaimse inimese rolli, kes ootab hea etteaste eest präänikut ning piitsutab neid, kes ei plaksuta... Selline inimene paneb kõik ühte patta, teadvustamata, et maailmas leidub ka temperamentsemaid inimtüüpe, kelle eneseväljendus ei koosne ülevoolavalt ingellikust südamete sajust. Mis aga ei tähenda, et nende vaim poleks avar ega süda õige koha peal…\nKui meil on armastusest väga kindel ja piiritletud nägemus, siis on raske mõista, et avatud meele ja südamega inimene võib nii mõnigi kord väljendada oma tõde ka pealtnäha üldsegi mitte armastaval moel. Otsekohene iroonia või kellegi pikalt saatmine võib vahel olla suurim armastuse väljendus juhul, kui vaimne areng pole raamatust pähe õpitud näidend, vaid siiras iseolemine... Seega – kui vaimne areng on sinu igapäevareaalsus, siis ole teadlik kõigist tundenüanssidest, mis sinus on. Väljenda kõike kohe ja südamest ning siis pole kaugel see aeg, kus viibidki tõesti enamuse ajast armastavas rahus, sest pole maha salatud tundeid. Siis ei tõmba sa ligi neid, kelle negatiivsus mõjub ärritavalt. Sest peegelpilt ei valeta - ta näitab vaid seda, mida tal näidata on ja teeb seda vahel vägagi otsekohese irooniaga...\nKES EI TAHAKS KODUS OLLA KUI ÕUNAPUUD ÕITSEVAD\nHiiu Leht 2007\nKui armumise kohta öeldakse, et kevad puges südamesse, siis polegi ehk vaja esitada küsimust: mis värvi on armastus? Kas pole mitte armastus kevadiste lehteda rohelist värvi? Ja kui küsida, mismoodi armastus lõhnab, siis julgen ma siingi tarkpea olla ja öelda, et armastus lõhnab nagu toominga - ja õunapuuõied kokku.\nTegelikult on igaühe jaoks armastusel oma lõhn ja värv. Aga kui sageli on meil tänapäeval aega ja tahtmist selliste luuleliste teemade üle mõtiskleda. Näiteks millall sa viimati õunapuuõisi nuusutasid? Millal nuusutasid sa toomingaõisi nii, et kõik muu ümberringi ununes, kuna see imeline aroom hakkab ju pähe?! Võib-olla pole tänapäeval, kui kõigil on nii kiire-kiire-kiire, aega õitsvatele puudele pilkugi heita. Juba omal ajal ütles Raja Teele Arnolegi, et temal pole küll aega pilvi vahtida, sest ta aitab emal talitada. Nojah, eks see ole mõneti ka mõistetav. Nii et - vabandage, kui mina, eelajalooline romantik, jahun siin ikka veel mingist lilleodöörist, kuigi ammu on käes 21. sajand. Kuid - tahes tahtmata meenub mulle, et kas mitte Jeesuus ei tulnud omal ajal mitme targa mõttega lagedale, mida tasuks praegugi meenutada: "Vaadake liiliaid, kuidas nad kasvavad - nad ei rabele ega rassi..."\nAga inimene rabeleb ja töötab end haigeks, et oleks haiguse puhuks midagi kõrvale panna... Ja kui tänapäeval võetaksegi aeg maha, siis kujutab seegi endast peamiselt aktiivset puhkust. See tähendab liikumist suurtel kiirustel ja hulgakaupa ühelt ürituselt ja peolt teisele... Aga kuhu jäävad siis lilled, heinamaa ja päikesepaiste? Kas see oli väga naiivne küsimus? Mina usun, et selliseid inimesi siiski veel on, kes teavad, kuidas kevad lõhnab. Leidub selliseid, kes oskavad aja maha võtta ja lihtsalt olla, tundes sellisest vaiksest olemisest sellist rõõmu ja joovastust, mida on võimatu mingil muul viisil leida. See on tõeline olemise rõõm. Need on sellised hetked, kus ei juhtu mitte midagi. AINULT ELU ISE JUHTUB...ja lõhnab nagu õunapuuõis. No ja kes ei tahaks kodus olla, kui õunapuud õitsevad? Vaid need, kes ei teagi, kuidas õunapuud lõhnavad - need, kel on nii kiire, et pole aega eladagi...\nTAGAVARA ON OLULINE VARA\nilmunud alalehes "Hiiu Leht" 2007.\nMõni päev tagasi juhtus selline kummaline lugu, et koju jõudes ei saanud ma oma koduuksest sisse. Kass oli ukse lukku keeranud. Kui te nüüd arvate, et "kass" on mu peika hellitusnimi või kutsun ma nii oma kassiarmastajast vanaonu Viljandimaalt, siis te küll eksite. Jutt on nimelt pesuehtsast kassist, kes on kaslaste hulka kuuluv koduloom. Ja kaslased, muuseas, on sugukond ümara pea ja lühikeste jäsemetega kiskjalisi. No nii - ja seesama väike kiskjaline oligi kogu selle proosalise loo idee autoriks. Tegu oli külaliskassiga pealinnast, keda aeg-ajalt tuuakse minu juurde maale "suvitama". Too tegelane polnud aga ilmselt kuulnud, et võõrasse külla, kirikusse ega kõrtsi ei tulda oma seadustega. Ja nii juhtuski, et välja minnes jätsin ma toauksele pahaaimamatult võtme sissepoole ette. Koju tagasi tulles aga eesuksest kaugemale ei saanud - uks lukus mis lukus. Oma mäletamist mööda olin lukustanud vaid maja välisukse. Aga no mine sa tea - vanusega kaasnevad mälulüngad ja muudki meeletesegadushood. Püüdsin siis ust lukust lahti keerata, kuid tule taevas appi - võti seespool ees! Siis lõi mul pildi klaariks. Mu oma kass on nii viks ja viisakas, et ei turni igasugu imenippe kasutades mööda seinu üles ega ripu ukselinkide küljes. Too külalisesineja aga teeb seda küll. Asi see uks siis möödaminnes lukku keerata.\nSellises olukorras meenus mulle, et olin mõni aasta tagasi kirjutanud ühe luulevormis loo rotist. Tol tegelasel oli siin ilmas kõik olemas, välja arvatud selline tähtis asi nagu köögiuks ehk tagavaraväljapääs. Mina vajasin antud hetkel tagavarasissepääsu. Või vähemasti tagavaraoskusi. Tuleb välja, et mõnikord on siin elus vaja osata just nimelt selliseid asju, mis kuuluvad kriminaalvaldkonda. Minul oli sel hetkel vaja uks lahti murda ja mul jooksid silme eest läbi filmides nähtud sissemuuukimisvõtted. Imemees MacGyver kasutas selleks tavaliselt juukseklambreid. Aga nagu öeldakse: seal, kus meeste nõu otsa saab, naiste nõu alles algab. Mina leidsin parema lahenduse. Kuid selleks, et noorsugu mitte halvale teele juhtida, ei hakka ma siinkohal jagama näpunäiteid, kuidas aknaid sisse löömata tuppa sisse saada.\nIgatahes oli see ütlemata õpetlik lugu. Ilma tagavaraoskusteta jääme me siin elus lootusetult jänni. Kui meil pole tagavaraväljapääsu, ei pruugi me enam leida ühtegi sissepääsu... Ja tagavaravõtmete olemasolu on igatahes soovitatav, eriti kui jätame võtmed väljapoole nagu soovitab üks laulusalm. Sel juhul kuluvad muidugi marjaks ära ka kõikvõimalikud tagavaraosad... Ja kas polnud Hunt Kriimsilmalgi just seetõttu üheksa ametit, et oleks tagavaravõimalus, kui juhtud mõnelt ametipostilt kinga saama... Ja mulle tundub, et vahel kuluvad ära ka tagavaraunistused - et ei peaks pikisilmi valget laeva oodates oma elu tagavaraks hoidma...\nPUULAEVADE PIDU MAAROTTIDELE JA TEISTELE\nSõna "pidu" on eestlaste sõnavaras üks enimkasutatavaid sõnu. Eriti suvisel ajal ja jaanipäeva paiku. Sest ega siis lustipidudest puudust ole. Ürituste nimekiri on nii pikk, et võiksime seda lugeda vaat et viimsepäeva laupäevani ja kõigest neist osa võtta ei jõuaks ükski normaalne inimene ega kõik ülajäänudki mitte.\nMõni pidu olevat aga kohe nii hää, et paremat annab otsida. Vähamasti korraldajad väidavad seda Sõru sadamas toimuva puulaevade peo kohta, mille toimuminaeg on 23. juunil algusega kl.14. Väidetavalt olevat see pidu sobilik kõigile, kuid eelkõige ikka neile, kes huvitatud just merendusega seonduvast. Kui sinagi oled kindel, et sulle ei sobi jõuluvanade kokkutulek või mardikauurijate seltsi suvepäevad, siis tule kohale.\nKindlasti on oodatud kõik, kes soovivad purje-ja puulaevu oma silmaga näha, käega katsuda ja ehk väikest lõbusõitugi teha. Linnavurlesid on arvatavasti järjekorras murdu. Kui aga Hiiu saarelgi peaks tõepoolest elama mõni paadunud maarott, kes pole oma elu jooksul veel paadiga merel käinud, siis nüüd on selleks suurepärane võimalus, sest tasu olevat sümboolne. Ja mine tea - ehk paneb mõni nägus ja hää südamega madruspoiss ainuüksi ilusate silmade eest paadile punased purjed pääle, purjetamaks pärituules päikese poole pärleid püüdma.\nKui sa aga kindel pole, et su silmad nõnda kenad on, võta ikka igaks juhuks kaas sümboolne viis kopikat või mis sul seal kodus hoiupõrsa sees parajasti on -,sest mõnusat meresõitu tasub igal juhul proovida.\nJa kui merehaigus sind maha ei murra, astu pääle paadisõitu sisse töötuppa. Seal saad ehk tarvilist tarkust, mis kulub marjaks ära, kui soov samuti merekaruks saada. Kui oled aga seda tüüpi, et karmid meretuuled su südame liiga kergelt läikima löövad, siis võid merd vaadata ka lihtsalt filmitelgis - sääl näidatakse mereteemalisi filme.\nJa kui tiheda ning muljeterohke päeva tõttu pole sul kella üheksaks veel uni pääle tulnud, saad Sõru rannas jaanitule valgel tantsu keerutada, sest kohal on Audru Jõelaevanduse Punt ja Emmaste Puhkpillipoisid. Südaöine ilutulestik peaks aga silmad taas fookusesse ehmatama ka kõige suurematel unekottidel, sest sõnajalaõied vajavad ka otsimist ja leidmist.\nMARKO MATVERE - Lilleodöör, tekst KRISTEL SALU\nMARKO MATVERE ja VLÜ - OO, ARM /TEKST KRISTEL SALU\nLINDPRIID - Südamesoov, tekst KRISTEL SALU\n(C) Kristel Salu // kristellandia@gmail.com. Teema Pildi aken. Teemapiltide allikas: konradlew. Toetab Blogger.


Investeering 2020 turvaline bitcoini - Bitcoin Investeeringud on turvalised\nBitcoin Investeeringud on turvalised, On krüpto turvaline investeering teenida\nOli üks krüptovaluutadesse investeerivad investeerimispangad krüptovaluutasid, mis loodi bitcoini alternatiivina. Eriti Bitcoini ja teiste krüptovaluutade turgudel peate olema teadlik, et hinnakõikumised on üsna tavalised. Pea seega meeles, et kõik tuleb kenasti oma tuludeklaratsioonile kirja panna. Como konverteerimine Bitcoin kuni Reaalne? Negatiivse poole pealt on nüüd peaaegu võimatu kaevandada kasumlikult, uskumatult energiamahukalt ja kui see oleks viimase aasta jooksul tõusnud enam kui protsenti, oleks ta võinud suurema osa oma kasvupotentsiaalist ära kasutada.\nO que é Bitcoin? Bitcoin BTC oli esimene maailmas loodud krüptoraha. Üldiselt on see detsentraliseeritud digitaalne valuuta, mille toimimiseks pole vaja kolmandaid osapooli. See tähendab, et te ei sõltu raha liigutamisest pankadest, suurtest korporatsioonidest ega valitsustest.\nTeie jaoks parim viis sõltub teie valmisolekust Bitcoin Investeeringud on turvalised teatavate börside tehnilised raskused ja panga suurus. Nii paljud kasutajad otsivad platvorme, kuhu saaks vähese rahaga bitcoini investeerida või kuidas investeerida 50 reaali bitcoini, on see võimalik ka peamiselt maaklerites.\nBitcoinide on bitcoini investeerimine turvaline Lisainfot selle\nKuidas investeerida bitcoini Bitcoin Investeeringud on turvalised ei maksa sellest vähem investeerida, kuna nii madalate investeeringute korral on keeruline tõhusat kasumit teenida. Selle maakleri üks peamisi eeliseid ja eeliseid on see, et puudub väljamaksetasu ega minimaalne väljamaksesumma, mis annab kasutajale suurema liikumisvabaduse.\nBerita Terkini! Bitcoin (BTC) Koreksi Besar karena Elon Musk \_u0026 Update Sidang Ripple XRP\nTeine hea investeerimisplatvorm on Bitcoini turg. Pidades silmas, et vähe investeerides võib mõistlikuks peetava kasumi saamiseks kuluda veidi rohkem aega, seega on vaja jääda keskendunuks ja kindlaks, et aja jooksul ei motiveerita. Org a tasub investeerida Bitcoins?\nOn Bitcoini Turvaline Investeering\nMillised on investeerimisega seotud Binaarsed variandid on lukustatud Bitcoins? Kõigil on riskid ja teie suhtes tehakse alati mingeid rikkumisi! Eriti Bitcoini ja teiste krüptovaluutade turgudel peate olema teadlik, et hinnakõikumised on üsna tavalised. Kui seda silmas pidades tunnete end Bitcoini investeerimisel mugavalt, siis pole põhjust mitte seda teha.\nAjalooliselt täheldatud Bitcoin Investeeringud on turvalised on see, et pikas perspektiivis on kõige rohkem tasustatud investorid, kes on kannatlikud. Mis on bkasu investeeringutest Bitcoin? Üks Bitcoini suurtest eelistest on just selle ainuõigus. Erinevalt traditsioonilisest rahast, mida saab trükkida vastavalt valitsuste vajadustele, on uute loodavate bitcoinide arv piiratud.\nTäna on ringluses üle Selle põhjuseks on asjaolu, et erinevalt traditsioonilisest rahast vähendatakse uute Bitcoinide levitamist iga XNUMX aasta tagant, seda protsessi nimetatakse pooleks. Uusi Bitcoine levitatakse protsessi kaudu, mida nimetatakse kaevandamiseks. Asjaolu, et bitcoinide arv on piiratud, tähendab, et teoreetiliselt kipub nende krüptovaluutade väärtus tõusma. Lisaks on oluline meeles pidada, et Bitcoin on väga uus tehnoloogia ja seetõttu on sellel tohutu kasvuvaru.\nKuidas kasutada Bitcoins Brasiilias? Praegu on Brasiilias juba Bitcoiniga võimalik maksta enam kui ettevõttes. Kirja- ja arvutipoodidest, valmistamine bitsiinide kauplemine ja isegi restoranid ja hotellid. Hea viis tutvuda kohtadega, mis võivad Bitcoini makseviisina aktsepteerida, on CoinMapi veebisait, mis näitab Bitcoin Investeeringud on turvalised saadaolevaid piirkondi ja maksekohti ning teavet nende kohta. Suurepärane näide suurest kauplusest, mis aktsepteerib makseid Bitcoinis, on Calvin Klein, täpsemalt São Paulo osariigis.\nNeed kaardid muudavad makse ajal otse Bitcoinist Reaisiks või muuks valuutaks. Sustemaatilised valikud kauplemine tähendab, et: poeomanikul pole lisatööd ja Bitcoiniga saab maksta igal pool. Need kaardid võivad seega aidata kiirendada Bitcoini kasutuselevõttu kogu maailmas makseviisina.\nComo konverteerimine Bitcoin kuni Reaalne? Konverteerimise viis sõltub alati platvormist, kuhu olete otsustanud investeerida. Maakleri kaudu Kui investeerisite maakleri kaudu, on see väga lihtne: peate küsima ainult oma Bitcoini saldo väljavõtmist ja ülejäänu hoolitseb platvormi eest. Tavaliselt on raha saadaval 1—3 tööpäeva jooksul samal kontol, kus varem kasutasite arvestage ainult sellega, et kehtida Parim kruptograafia investeering mais ümberarvestuskursid, kuna enamik rahvusvahelisi vahendusfirmasid töötab dollarites.\nLihtsaim viis on täpselt see, mida mainisime eelmises punktis: Bitcoini krüptoraha krediitkaardi kasutamine. Nii peate saatma oma Bitcoins või mis tahes Bitcoin Investeeringud on turvalised krüptoraha börsilt, kuhu investeerisite, või rahakott, milles hoidsite neid oma krediitkaardi jaoks. Sealt saate: kasutada oma Bitcoine'i, et teha makseid Reais'is kõikjal ja teha oma kaardiga Bitcoinist Reali väljamakseid.\nSeda seetõttu, et vastavalt põhiseadusele ja Maksuseadustik : Tulumaksuga maksustatakse mis tahes tulu omandamine; Tulu omandamise all mõistetakse omakapitali suurenemist, mis on kapitali, tööjõu või mõlema ühinemise tulemus; Mis tahes liiki tulu all mõistetakse tulu omandamist.


Ettekanne: Hõimuvendade koostöö Ingeris: luterlastest eestlased ja ingerisoomlased 19. sajandi lõpul ja nõukogude aja alguskümnendeil\nKuupäev: 23/03/2018 17:00 – 18:00\nМесто: Tartu ülikool\n23. märtsil kell 17.00 peab Helsingi ülikooli teoloogiamagister Varpu Myllyniemi Tartu Ülikoolis ettekande “Hõimuvendade koostöö Ingeris: luterlastest eestlased ja ingerisoomlased 19. sajandi lõpul ja nõukogude aja alguskümnendeil“. Kõnekoosolek toimub TÜ peahoone (Ülikooli 18) auditooriumis 228 ja on inglise keeles. Kõnekoosoleku korraldavad Eesti Akadeemiline Ingerimaa Selts ja Eesti Akadeemiline Usundiloo Selts koostöös Eesti Kirikuloo Seltsiga.\nVarpu Myllyniemi ettekande tutvustus:\nOma ettekandes uurin ingerisoomlaste ja eestlaste koostööd kirikukogudustes ja kristlikes ühendustes. Lääne-Ingeri eesti- ja soomekeelsed luterlased pidasid mitmetes paikkondades samades kristlikes kogudustes ja pühakodades jumalateenistusi, lugemisi kui ka pühapäevakoole mõlemas keeles. Eestist laenati ka kooriliikumine ja laulupeotraditsioon. Soome ja eesti vaimulike vaheline suhtlus oli tihe ka Peterburis.\nKõnelen, milliseid katsumusi tekitas rahvuslikele kirikutele ja usuühendustele nõukogude režiim. Mõlemale sai sündinud rahvusriikide piiride lähedus saatuslikuks. Usuvastane sisepoliitika raskendas oluliselt eestlaste ja soomlaste vaimulikku elu, sh oli raske saada koguduseõpetajaid. Nõukogude riigi algaastail oli eestlasel Oskar Palsal täita märkimisväärne osa Ingeri kiriku juures ja hiljem jälle mängis praost Selim Jalmari Laurikkala tähtsat rolli eestikeelsete luterlike koguduste jaoks. Ent eesti ja soome vaimulike omavahelisi suhteid sel perioodil on uuritud veel üsna vähe. Kõik uued teadmised ja allikad oleksid seetõttu väga tervitatavad.\nLähem info: EAIS-i juhatuse esimees Taisto-Kalevi Raudalainen, e-post: taika.rauta@gmail.com, tel. 51991427.